Reubencf/Amharic_corpus huggingface dataset:
ሐ) ሕወሃት የተፈጠረው ትግራይን ነጻ ለማውጣት ብቻ ቢሆንም በሂደት ግን ከሌሎች ኢትዮጵያውያን “ዴሞክራሲያዊ ድርጅቶች” ጋር በመሆን በኢትዮጵያም ዴሞክራሲያዊ መንግሥት ማቋቋምና በቅርቡ ነጻ የወጣችዋን ትግራይና አዲሲቷን ዴሞክራሲያዊት ኢትዮጵያን አዋህዶ እንደ አንድ አገር መግዛት መቻሉን ተረድቶ የኢትዮጵያ መንግሥት ሆኖ ቀርቷል ማለት ነው፣ ወይስ፣
መ) ሕወሃት የተፈጠረውም የሚኖረውም እንደ ትግራይ ነጻ አውጪ ድርጅት ነው፣ ትግራይን ነጻ ካወጣ በኋላ ግን ወደ አዲስ አበባ ዘልቆ ድርጅታዊና ወታደራዊ የበላይነቱን ተጠቅሞ የኢትዮጵያን ተፈጥሮአዊና ሰው ሰራሽ ምርቶችን ወዳገሩ እያጋዘ የሚገኝ የውጭ ወራሪ ኃይል ነው። አንድ ቀን ግን በግፍ አገዛዙ ያልተደሰተው የኢትዮጵያ ሕዝብ ተባብሮ ካመጸና አመጹም ከቁጥጥር ውጪ ከሆነበት፣ የቻለውን ሁሉ ዘርፎ ወዳገሩ ወደ ትግራይ ለመመለስ ዝግጁ በመሆኑ የትውልድ ስሙን አለመቀየሩ ቀድሞውኑም የታቀደበት ነው ማለት ነው?
ከነዚህ ግምቶቼ የትኛው ትክክል እንደሆነ አላውቅም፣ ምናልባትም ደግሞ ሌላ ከነዚህ የተለየ ምክንያት ካለ ኦቦ ለማና ጋሽ ገዱ ዕቅጩን እስኪነግሩን ድረስ በበኩሌ “አንቺ ግፍ አትፈሪም በኔ ቤት ሆነሽ፣ ዳንቴል ትሰሪያለሽ ለዚያኛው ቤትሽ” የሚለውን የጌትሽን ነጠላ ዜማ እያንጎራጎርኩ የጥርጣሬ ህይወቴን ለቀጥል። መብቴ ነው አይደል? ሃያ ስድስት ዓመት ሙሉ በጥርጣሬ መኖር ግን ይሰለቻል እኮ ጎበዝ! ቁርጣችንን አውቀን ወይ እንደ ወንድማማችና እንደ አንድ አባት ልጆች ተማምነን ባንድ ላይ የጋራ ቤታችንን እንሥራ፣ አለበለዚያ ደግሞ ሕወሃት ድሮም ወደ ኢትዮጵያ የመጣው በእንግድነት ስለሆነ ባህላችን በሚፈቅደው መሰረት ያለንን በመካፈል እናስተናግዳቸው፣ እነሱም እንደ ጥሩ የጎረቤት እንግዳ፣ ባህላችንን አክብረው ራሳቸውን ዝቅ አርገው ለምናደርግላቸው መስተንግዶ አምስግነውን በጊዜ ወደ አገራቸው ይመለሱ። እኛም ደግሞ በተራችን አንድ ቀን እንደዚሁ እግር ጥሎን የነሱ እንግዳ እንሆን ይሆናል አይታወቅም፣ ጥሩ ጎረቤቶች!
በመሠረቱ፣ ማንኛውም መንግሥት ህገ መንግሥቱን ያልተከተለ የሥልጣን ሽግግር አይፈቅድም። ይህ እንግዲህ ህዝቦች መሪዎቻቸውን ለመምረጥ በታደሉበት አገር ለረጅም ዘመን ሥራ ላይ የዋለ መሪህ ሲሆን፣ እኛን ግን እንደማይመለከት ጠንቅቄ አውቃለሁ፥ በታሪካችን ውስጥ አንድም መሪ በህዝቦች ፈቃድ፣ ማለትም ያለጠብመንጃ ድጋፍ ሥልጣን ላይ የወጣ ባለመኖሩና
ይህንንም ክስተት ደግሞ በደንብም ስለለመድነው “ለምን” የሚል ጥያቄ እንኳ ማቅረብ ገራገር ያስመስላል። የዘመናዊቷ ኢትዮጵያ መሪዎች ማለትም ጃንሆይ የመጀመርያውን ህገ መንግሥት “ለሕዝባቸው ከሰጡበት” ጊዜ ጀምሮ እስከ ዛሬ ድረስ ያሉት፣ መሪዎቻችን በሙሉ የፖሊቲካ ሥልጣኑን የያዙት ህገ መንግሥቱን በመጣስ ነው። ሞክረው የተሳካላቸው (መንግሥቱ ኃ/ማርያምና መለስ ዜናዊ) ሲነግሱ፣ ያልተሳካላቸው (እነ መንግሥቱ ንዋይና እነ ደምሴ ቡልቶ) ደግሞ “ህገ መንግሥታዊ ባልሆነ ዘዴ ሥልጣን ለመያዝ ሞክራችኋል” ተብለው ሞትና እስራት ሲፈረድባቸው ምሥክሮች ነበርን። ይህ ማለት እንግዲህ፣ በኢትዮጵያችን አንድን መንግሥት ህጋዊ የሚያደርገው፣ ገድሎም ይሁን አስገድሎ ሥልጣን መያዙ እንጂ ሥልጣኑን በምን መንገድ እንደያዘ አይደለም ማለት ነው። የሚገርመው ግን፣ መሪዎቻችን ህገመንግሥታዊ ባልሆነ መንገድ ሥልጣን በያዙ ገና በማግሥቱ “ህገ መንግሥቱን ጥሶ ሥልጣን መያዝ በእኔ ላይ ያበቃል፣ ካሁን በኋላ ግን ህገ መንግሥታዊ ባልሆነ ዘዴ የፖሊቲካ ሥልጣን ለመያዝ መሞከር በሞት የሚያስቀጣ ወንጀል ነው” ብለው ሲሉን ነው።
ሕወሃት ለሥልጣኔ ያሰጉኛል የሚላቸውን የኢትዮጵያ ተቃዋሚ ኃይሎችን በሙሉ ለመምታት እንዲያመቸው “ህገመንግሥታዊ ባልሆነ መንገድ ሥልጣን ለመውሰድ እየሞከሩ ነው” የሚላቸውን ሶስት አገር በቀል ተቃዋሚ ድርጅቶችን (ኦነግ፣ ኦብነግ እና ግንቦት ሰባትን) አዲስ ባወጀው የጸረ ሽብር አዋጅ መሰረት በአሸባሪነት ፈረጃቸው። እነዚህን ድርጅቶች እንኳን በዕውንና በህልምም ያዋራቸው “የሽብርተኞች ግብረ አበር” ተብሎ እንደሚወነጀል ለፈፈ። ጸረ ጠብመንጃ ትግል ያካሄዱ የነበሩ እነመረራ ጉዲናና በቀለ ገርባም ከነዚህ ሽብርተኛ ድርጅቶች አባላት ጋር ታይታችኋል ተብለው ወህኒ ቤት ተላኩ። ብዕር ብቻ በማንገት የመናገርና የመጻፍ ህገመንግሥታዊ መብታቸውን ለመጠቀም የሞከሩት እነ እስክንድር ነጋም ወንጀለኞች ተብለው ተፈረደባቸው። በፌስቡክ ወይም በኢንቴርኔት ተጻፅፋችኋል ተብለው ብዙ ወጣቶች በአሸባሪነት ወንጀል ተከሰሱ።
ይህን “የጸረ ሽብር”ን ዓዋጅ በተመለከተ ሁሌም የማይገባኝ አንድ ነገር አለ። ዓዋጁ በታወጀበት ወቅት “ህገ መንግሥታዊ ባልሆነ መንገድ የፖሊቲካ ሥልጣን ለመውሰድ” ተደራጅተው ይንቀሳቀሱ የነበሩና ዛሬም ያሉ ሶስት ብሄራዊ ነፃ አውጪ ድርጅቶች ማለትም ኦነግ፣ ኦብነግ፣ ትሕዴን- (የትግራይ ህዝቦች ዴሞክራሲያዊ ንቅናቄ – TPDM) እና አንድ አገር አቀፍ ድርጅት (ግንቦት ሰባት- አርበኞች) ነበሩ። አራቱም ድርጅቶች በትጥቅ ትግል አጥብቀው የሚያምኑ ሲሆን፣ የሥልጠና ጣቢያና ቁሳቁሳዊ ዕርዳታ የሚያገኙት፣ ከኤርትራ መንግሥት ነው። አራቱም ድርጅቶች የታጠቀና የተደራጀ ኃይል ሲኖራቸው ከሁላቸውም ግን በትጥቅም ሆነ በታጣቂው ኃይል ብዛት የመጀመርያውን ደረጃ የያዘው ትሕዴን ነው። ታድያ ሕወሃት ኦነግ፣ ኦብነግና ግንቦት ሰባትን በሽብርተኝነት ሲፈርጅ፣ እንዴት ትሕዴን ን ዝርዝሩ ውስጥ ሳይጨምር ቀረ? አንዲት ቀን ጠመንጃ አንግተው የማያውቁና ጸረ ጠመንጃ ትግል አቋም ያላቸውን በቀለና ገርባና መረራ ጉዲናን “በአሸባሪነት” ሲወነጅላቸው፣ የትሕዴን መሪው ሞላ አስገዶም ከነክላሽንኮቩ ከመቶ በላይ የሚሆኑትን ወታደሮቹን ከነትጥቃቸው መርቶ ኢትዮጵያ ሲገባ እንኳን አሸባሪ ሊባል፣ እንዴት እንደ አንድ ጀግና ሊቀበሉትና በሰላምም እንዲኖር ተፈቀደለት? ይቺ ነገር ምናልባትም ከመጀመርያው ጥያቄዬ (የሕወሃት ማንነት) ጋር አንዳች ግንኙነት ይኖራት ይሆን? ብዬ ሁሌም ራሴን እንደጠየቅሁ ነው። ዓዋጁ በፓርላማ ቀርቦ የተወያዩበትና የጸደቀ በመሆኑና በቦታው ከነበሩ፣ ከኦቦ ለማና ጋሽ ገዱ በላይ የአዋጁን ትክክለኛ ይዘት ሊያውቅ የሚችል የለምና እስቲ እንደሚከተለው ልጠይቃቸው፣
አንደኛው፣ የትውልደ-ትግራይ (ትሕዴን) ጠብመንጃ የሚተፋው ጥይት፣ መረጋጋትን የሚያሰፍን እንጂ የማይገድል፣ የትውልደ-ኦሮሞ (ኦነግ) የትውልደ-አማራና (ግንቦት ሰባት) የትውልደ-ዉጋዴን (ኦብነግ) ጥይት ደግሞ ግድያና ጥፋትን ብቻ ይዘራል” ብላችሁ ተስማምታችሁበት ነበር? ወይስ፣
ሁለተኛው፣ የዓዋጁ ተፈጻሚነት በኢትዮጵያ ምድርና በኢትዮጵያውያን ድርጅቶች ላይ እንጂ፣ በቅርቡ “ነጻ በወጣችው” የትግራይ ግዛትና የትግራይ ድርጅቶች ላይ አይደለም ብላችሁ ነው?
እስካሁን ድረስ የ Star Wars ጋላክሲ ጀግኖችን አይጫወትም? የ alt መለያ መፍጠር ይፈልጋሉ? ከታች ያለውን ግራፊክ እና አገናኝ በመጠቀም የ Star Wars Galaxy of Heroes (ወይም SWGoH እኛ መደበኛ እንደምናደርገው) ያውርዱ! መድረኩን በጄዲ ቡድን የበላይነት ለመያዝ ይፈልጉ እንደሆነ (እስቲ አንድ እንዲመክር Zeta በዊጂ-ጎን (ጂኒን) ያንተን ፍላጎት ካሳየህ ወይም Sith ታላቅ መሆን ከፈለግህ, SWGoH በጣም ተወዳጅ ማውረድ እና ለጨዋታው የጨዋታ ገጸ-ዳዊት ማንነት ለመጫወት እና ስለዚያ ያንን የበረዶው ሩቅ, ሩቅ ራቅ.
ዊኪፐድያ ዝተማልአ በዓልብዙሕ ቋንቋን ትኽክለኛን ናጻ ኢንሳይክሎፐድያ (መዘገበ ፍልጠት) እዩ። ዝኾነ ሰብ ንዊኪፐድያ ምጽሓፍ ይኽእል። ብግምት ኣብ 285 ዝተፈለዩ ቋንቋታት ጽሑፋት ኣለዉ። ዊኪፐድያ ኣብ ውሽጢ ኢንተርነት ብጣዕሚ ፍሉጥ መዛግብቲ ፍልጠት ሓደ እዩ።
የስብስብ ብዛት የምንለው የአንድ ስብስብ አባላትን ብዛት ነው። ለምሳሌ የስብስብ B ብዛት በሒሳብ ምልክት እንዲህ ይወከላል፡ | B |። ለምሳሌ፡ ስብስብ B የፈረንሳይ ባንዲራ ቀለሞች ስብስብ ቢሆን፣ የ B ብዛት ሲሰላ | B | = 3 ነው፣ ምክንያቱም የፈረንሳይ ባንዲራ ቀለሞች 3 ናቸውና።
ባዶ ስብስብ የምንለው ልዩ ስብስብ በውስጡ ምንም አባላት የሉትም ስለሆነም ብዛቱ ዜሮ ነው እንላለን። ምልክቱም ይሄ ነው፡ ∅ ወይም { } ። ለምሳሌ ጎናቸው አራት የሆኑ ሶስት ማዕዘኖች ስብስብ ዜሮ አባላት ስላሉት ባዶ ስብስብ ይባላል።
በተጻራሪ አንድ አንድ ስብስቦች አእላፍ ብዛት አሏቸው። ለምሳሌ የቁጥሮች ስብስብን ብንወሰድ አእላፍ አባላት አሉት። አንድ አንድ አእላፋት ከሌሎች አእላፋት የሚበልጡበት ሁኔታ ይገኛል። ለምሳሌ የውኑ ቁጥር ብዛት ከመቁጠሪያ ቁጥር ብዛት ይበልጣል፣ ምንም እንኳ ሁለቱም ብዛታቸው አእላፍ ቢሆንም። በተጻራሪ አንድ አንድ እኩል የማይመስሉ አዕላፎች እኩል ሆነው ይገኛሉ። ለምሳሌ የመስመር ቁራጭ ና የተቆረጠበት መስመር እኩል ብዛት አላቸው፣ ማለት እኩል የነጥብ ብዛት አላቸው። እኒህንና እኒህ የመሰሉ እንግዳ የአእላፍ ጠባዮች የተጠኑት በጆርጅ ካንተር ነበር።
የስብስብ S ርቢ ስብስብ የምንለው ማናቸውንም የስብስብ S ታህታይ ስብስቦች አቅፎ የሚይዝን ስብስብ ነው። ማለት ከ S አባላት የሚሰሩ ማናቸውንም ስብስቦችና ባዶ ስብስብን ይይዛል። አንድ ብዛቱ አእላፍ ያልሆነ (አባላቱ የሚያልቁ) ስብስብ ብዛቱ n ቢሆነ የርቢ ስብስቡ ብዛት 2n ነው። የርቢ ስብስብ እንዲህ ይወከላል P(S).
{1, 2, 3} ስብስብ ቢሰጠን፣ ርቢ ስብስቡ ይሄ ነው {{1, 2, 3}, {1, 2}, {1, 3}, {2, 3}, {1}, {2}, {3}, ∅}. የመጀመሪያው ስብስብ ብዛት 3 ሲሆን የርቢ ስብስቡ ብዛት 23 = 8 ነው።
በግንባታ ላይ የህንፃ ሽፋን በህንፃው ግድግዳ ላይ መዋቅራዊ ያልሆኑ ቁሳቁሶች ንጣፍ መጨመር ማለት ነው ፡፡ የተጠናቀቀ ህንፃን ሲመለከቱ መሸፈኛቸውን እንጂ በግንባታ ውስጥ ጥቅም ላይ የዋሉ ትክክለኛ መዋቅራዊ ቁሳቁሶችን ላያዩ ይችላሉ ፡፡ መከለያው ክላዲንግ ተብሎ የሚጠራ ሲሆን ሁለቱም በህንፃው ውስጣዊ እና ውጫዊ ውስጥ ይገኛሉ ፡፡ የተለያዩ የቤት ውስጥ መሸፈኛ ዓይነቶች አሉ እና የትኛው ዓይነት ለቤቶችዎ በትክክል እንደሚሰራ ማወቅ አለብዎት ፡፡ ከዚህ በታች ወደ የተለያዩ የህንፃ መሸፈኛ ዓይነቶች በጥልቀት ዘልቀን እንገባለን;
የድንጋይ ግንባታ መሸፈኛ የተፈጥሮ ድንጋዮችን ስስ ሽፋን መጠቀምን ያካትታል ፡፡ ወደ ውጫዊው የድንጋይ ግድግዳዎች የህንፃውን መዋቅራዊ ውበት እና ቅጥ ይጨምራሉ ፡፡ በብዙ ሁኔታዎች የድንጋይ ንጣፎች ህንፃውን ለማስጌጥ ያገለግላሉ ፡፡ በክላሲንግ ውስጥ የሚያገለግሉ የተለመዱ ድንጋዮች የአሸዋ ድንጋይ ፣ እብነ በረድ እና ስሌትን ያካትታሉ ፡፡
አንድ ጥቅም በ የድንጋይ ንጣፍ ድንጋዮቹን የመትከል ቀላልነት ነው ፡፡ ድንጋዮቹ ግንባታን እና ተከላን ለማቃለል በአንድ ዓይነት ውፍረት የተቆራረጡ ናቸው ፡፡ የድንጋይ ንጣፎች በዋነኝነት በውጭው ላይ ጥቅም ላይ የሚውሉት የድንጋዮች ባለመፈታታቸው ተፈጥሮ ነው ፡፡ ውሃ አይጠጡም ፡፡ እንዲሁም የህንፃውን ውስጣዊ ግድግዳ ከውሃ መሳብ ይከላከላል ፡፡
በአሁኑ ጊዜ ጥቅም ላይ ከሚውሉት በጣም የታወቁ የሽፋን ቁሳቁሶች መካከል ጡቦች ናቸው ፡፡ እነሱ በዋነኝነት የሚመረጡት በማንኛውም መዋቅር ላይ ጥሩ ሆነው ስለሚታዩ ነው ፡፡ በተጨማሪም ፣ እነሱ የተለያዩ ቀለሞች ነበሯቸው ስለሆነም ከህንፃው እና ከአከባቢው ጋር በደንብ የሚቀላቀል አንዱን መምረጥ ይችላሉ ፡፡
የጡብ ሽፋን ፓነሎች እንዲሁ ለህንፃው ደህንነት እና ጥንካሬ የሚጨምሩ እና አነስተኛ ጥገና ያስፈልጋቸዋል። በመጨረሻም በቀላል ማጠብ በኩል የጡብ ሽፋኖችን ማጽዳት ቀላል ነው።
ዩኤስቪቪ ማለት ያልተጣራ ፖሊ ቪኒዬል ግቢ ማለት ሲሆን በዛሬው ጊዜ ጥቅም ላይ ከሚውሉ ምርጥ የህንፃ ማልበስ ቁሳቁሶች አንዱ ነው ፡፡ uPVC ሽፋን በጣም ብዙ እና ነፃ ጥገናን ስለሚፈልግ በብዙ ሕንፃዎች ውስጥ ጥቅም ላይ ይውላል ፡፡ በትክክለኛው uPVC አማካኝነት ሕንፃውን በትክክለኛው ሁኔታ ውስጥ ለማቆየት ቀላል ማጠብ ብቻ ያስፈልግዎታል ፡፡ ምርቱ የተሠራው በ UV ማረጋጊያ ሲሆን ይህም የሸፈነው ቦታ በቀጥታ የፀሐይ ብርሃን እንዳያገኝ ይከላከላል ፡፡
uPVC ማልበስ የአየር ሁኔታን የማይከላከል እና ለዝገት መቋቋም የሚችል ነው ፡፡ ስለሆነም የአከባቢው የአየር ንብረት ሁኔታ ምንም ይሁን ምን ማንኛውንም የውጭ መሸፈኛ ፓነሎችን ለመሸፈን ያገለግላል ፡፡ እሳትን መቋቋም ስለሚችል ለመጠቀም ደህንነቱ የተጠበቀ ነው።
የእንጨት ጥቅም ላይ የሚውለው ለአካባቢ ጥበቃ ተስማሚ የሆነ የማልበስ ቁሳቁስ ነው ፡፡ ለሁለቱም ሊታደስ የሚችል እና 100% ሊበላሽ የሚችል ነው። በተጨማሪም እንጨት ጠንከር ያለ የአየር ሁኔታን ለመቋቋም የሚያስችል ጥንካሬ ያለው ከመሆኑም በላይ ጥሩ የማያስገባ ነው ፡፡ የእንጨት መሸፈኛ ዘላቂ እና ለመጫን ቀላል ነው። ተፈጥሮአዊው የእንጨት ገጽታ የህንፃውን ውበት የሚጨምር እና የህንፃውን ምቾት ፣ መተዋወቅ እና ደህንነት ይጨምራል ፡፡ የእንጨት ጣውላዎች እንዲሁ ለጌጣጌጥ እና ለንጣፍ ያገለግላሉ ፡፡ በእንጨት አጠቃቀም አንድ መቀልበስ በእሳት የሚቃጠልበት ቀላል ነው ፡፡
የብረታ ብረት መሸፈኛ ከአካባቢያዊ አካላት ጋር የህንፃው ምርጥ መከላከያ ነው ፡፡ ለብረት መሸፈኛ የሚያገለግሉ ቁሳቁሶች አሉሚኒየም ፣ መዳብ ፣ ዚንክ እና አይዝጌ ብረት ናቸው ፡፡ ብረቶች ለረጅም ጊዜ የሚቆዩ እና ጠንካራ የአየር ሁኔታን ለመቋቋም የሚችሉ ናቸው ፡፡ በመልካምነታቸው ምክንያት በግንባታው ወቅት ወደ ተለያዩ ቅርጾች ሊቀርጹ ይችላሉ ፡፡
የኮንክሪት ሽፋን በዓለም ዙሪያ ጥቅም ላይ የዋለው የቅርብ ጊዜ የማልበስ ዘይቤ ነው ፡፡ ኮንክሪት ሽፋን በሰሌዳዎች ወይም በውጫዊ የሽፋን ፓነሎች መልክ ይመጣል ፡፡ ፓነሎች እና ሰድሮች ለውስጣዊ እና ውጫዊ መከለያ ያገለግላሉ ፡፡ የኮንክሪት መሸፈኛ በሚስብ እይታ ምክንያት አዝማሚያ እየሆነ ነው።
ኮንክሪት እንዲሁ በተለያዩ ቅርጾች እና እንደ ድንጋዮች ባሉ የተፈጥሮ ቁሳቁሶች ሊቀረጽ ይችላል ፡፡ እንዲሁም የሕንፃውን ገጽታ በሚያሻሽሉ ቅጦች ውስጥ መጣል ይችላል ፡፡ ኮንክሪት እንዲሁ ለማሸጊያ የሚሆን ጠንካራ እና ጠንካራ ቁሳቁስ ሲሆን እንዲሁም ዝቅተኛ ጥገናን ይፈልጋል ፡፡
መገጣጠሚያ የሚከናወነው በሚቆጣጠረው የሙቀት መጠን ውስጥ በማይዝግ የብረት አረብ ማስቀመጫዎች ውስጥ ሲሆን የሴትየሚኒየር Sauvignon እስከ Sangiovese ድረስ ለ 12 ቀናት ያህል ይቆያል። ከዚያ በኋላ በፈረንሣይ እና በአሜሪካ የኦክ በርሜሎች ውስጥ ለ 12 ወራት ዕድሜ አለው እና በጠርሙሱ ውስጥ ለተጨማሪ ሶስት ወራት ያህል ነው ፡፡
አዲስ አበባ – ግንቦት 07/2012 ዓ.ም – የኢትዮጵያ አትሌቲክስ ወርቃማ ዘመን መሪ፣ ታታሪ እና ፍጹም ሀገር ወዳድ የነበሩትን አሰልጣኝ ዶክተር ወልደመስቀል ኮስትሬን: በተወለዱ በ69 ዓመታቸው ግንቦት 07 ቀን 2008 ዓ.ም ነበር በህይዎት ያጣናቸው፡፡ እኔም የእኚህን ባለ ብዙ ገድል የሀገር ባለውለታ እና ውጤታማ አሰልጣኝ ከሰፊው የህይወት ታሪካቸው በጥቂቱ ለመቃኘት እና ለማስታወስ ሞክሪያለሁ፡፡ መልካም ንባብ!
ጥር 1939 ዓ ም ሰሜን ሸዋ፡ ተጉለት እና ቡልጋ የተወለዱት ዶ/ር ወልደመስቀል ኮስትሬ፡ ገና በልጅነታቸው ወደ አዲስ አበባ በመምጣት በቀድሞው አስፋ ወሠን ት/ቤት የዘመናዊ ትምህርታቸውን መከታተል ጀመሩ፡፡ በስፖርት ፍቅር በጠዋቱ የተለከፉት ዶ/ር ወልደመስቀል በጊዜው በትምህርት ቤቱ ይካሄዱ በነበሩ የመካከለኛ ርቀት ውድድሮች ይፎካከሩ ነበር፡፡ በትምህርታቸው ገፍተው በመቀጠልም በጎርጎሮውያኑ የዘመን ቀመር ከ1964 -1970 በድጋሜ ከ1974 -1982 በአጠቃላይ ለ14 አመታት ወጣትነታቸውን ባሳለፉባት ምስራቅ አውሮፓዋቷ ሀገር ሀንጋሪ፡ በባዮሎጂ ሳይንስ እስከ ዶክትሬት ዲግሪ የደረሰ ትምህርት ቀስመውባታል፡፡
ዶ/ር ወልደመስቀል ወደ ውጭ ሀገር ለትምህርት ከማምራታቸው ከቀናት አስቀድሞ በ1964 የቶኪዮ ኦሊምፒክ በሚሳተፈው የአትሌቲክስ ቡድናችን ውስጥ በ800 እና 1500 ሜትር ሀገራቸውን ወክለው እንዲወዳደሩ ተመርጠው የነበረ ቢሆንም፤ እርሳቸው ግን ትምህርቴ ይበልጥብኛል በማለት ውድድሩን በመተው ወደ ሀንጋሪ አምርተዋል፡፡
ቆፍጣናው አሰልጣኝ ዶክተር ወልደመስቀል ኮስትሬ ወደ ስልጣናው ዓለም የገቡት በኮተቤ ኮሌጅ መምህር እያሉ በ1970ዎቹ መጀመሪያ ላይ ሲሆን፡ በ1972ቱ የሙኒክ ኦሊምፒክ በሚሳተፈው ቡድናችን ውስጥ ዋና አሰልጣኝ ለነበሩት ሌላኛው ውጤታማ አሰልጣኝ ንጉሴ ሮባ ምክትል በመሆን ነበር፡፡
አሰልጣኙ ከሀገረ ሀንጋሪ የዶክትሬት ዲግሪያቸውን በ1982 ከሰሩ በኋላ ወደ ኢትዮጵያ በመመለስ፡ በስፖርት ኮሚሽን ውስጥ በከፍተኛ ባለሙያነት ያገለገሉ ሲሆን፡ ወደ አትሌቲክስ ቡድኑ ዋና አሰልጣኝነት የመጡት ደግሞ የአሰልጣኝ ንጉሴ ሮባን ኅልፈት ተከትሎ በ1992 ነበር፡፡
ከዚያን ጊዜ ጀምሮ ኢትዮጵያ ለዓለም ካበረከተቻቸው ምርጥ ምርጥ አትሌቶች ጀርባ እኚህ ኮስታራ አሰልጣኝ ይገኛሉ፡፡ ከ1992 የባርሴሎና እስከ 2008 የቤጂንግ ኦሊምፒክ ድረስ ለ16 ዓመታት በዘለቀው የዋና አሰልጣኝነት ዘመናቸው፡ ኢትዮጵያን በዓለም አደባባይ ያኮሯትን በተለይም የ5000 እና የ10,000 ሜትር አትሌቶችን ለድርብርብ ስኬቶች በማብቃታቸው ታሪክ ሁሌም ከፍ አድርጎ ሲዘክራቸው ይኖራል፡፡
ዶ/ር ወልደመስቀል የኢትዮጵያ አትሌቲክስ ብሔራዊ ቡድንን እያሰለጠኑ በተሳተፉባቸው አምስት የኦሊምፒክ መድረኮች ላይ ለሀገራችን 28 ሜዳሊያዎችን አሸንፈዋል፡ (13 ወርቅ 5 ብር እና 10 ነሐስ)፡፡
ሀገር ወዳዱ፣ ስኬታማው እና ቆፍጣናው አሰልጣኝ ወልደመስቀል ኮስትሬ በህይወት እያሉ፡ በአትሌቲክሱ ዓለም ለአሰልጣኞች የሚሰጠውን ትልቁን የአለም አትሌቲክስ ፌዴሬሽን የዓመቱ ምርጥ አሰልጣኝነት ክብርን በ2006 እንዲሁም ከማለፋቸው አንድ አመት አስቀድሞ በተካሄደው የ2007ዓ.ም የበጎ ሰው ሽልማት ደግሞ የዓመቱ ምርጥ የስፖርት ሰው ክብሮችን ተጎናጽፈዋል፡፡
ዶክተሩ ምንም እንኳን በአብዛኛው የኢትዮጵያ ህዝብ ዘንድ የሚታወቁት በስኬታማ የአትሌቲክስ ስፖርት አሰልጣኝነታቸው ቢሆንም፡ እርሳቸው ግን ሁለገብ የስፖርት ባለሞያ እና ለእግር ኳስም የተለዬ ፍቅር የነበራቸው፡ እንዲያውም በአንድ ወቅት ቅዱስ ጊዮርጊስ ስፖርት ማኅበርን በአሰልጣኝነት፡ የኢትዮጵያ ብሄራዊ ቡድንን ደግሞ በምክትል አሰልጣኝነት ማገልገላቸውን ታሪካቸው ያስረዳል፡፡
ልዩ ስፖርት ድረ-ገጽ የኢትዮጵያን ስፖርት እና ከባቢውን በመሰረታዊነት ሊለውጡ የሚችሉ የባለሙያ ሃሳቦች: ትችቶች፡ የምርምር ውጤቶች እና ሀተታዊ ጽሁፎች በራሳቸው በባለሞያወቹ ብዕር እና አንደበት ተዘጋጅተው በጽሁፍ …
መግቢያ: ልዩ ስፖርት ድረ-ገጽ የኢትዮጵያን ስፖርት በሁሉም መስክ በመሰረታዊነት ሊለውጡ የሚችሉ ማንኛቸውንም አስተያየቶች፣ ወቀሳዎች፣ የመፍትሄ ሀሳቦች፣ የምርምር ውጤቶች፣ የሌሎች አካባቢዎች ውጤታማ ተሞክሮዎች በራሳቸው በየዘርፎቹ ባለሙያዎች …
ሰንደቅ ዓላማ በቋሚ ላይ እንዲውለበለብ የሚሰቀል ጨርቅ ነው። በድሮ ጊዜ መረጃ መለዋወጥ ዋነኛ ጥቅሙ ነበረ። በአሁኑ ጊዜ ግን የአንድን ሀገር ወይም ድርጅት ለመወከል ያገለግላል።
አቶ ከበደ ሚካኤል "ታሪክና ምሳሌ - ፩ኛ መጽሐፍ" በተባለው ድርሰታቸው ላይ፦ ሰንደቅ ዓላም የነጻነት ምልክት የአንድ ሕዝብ ማተብ፤ የኅብረት ማሰሪያ ጥብቅ ሐረግ ነው። «ተመልከት ዓላማህን፣ ተከተል አለቃህን።» ብለው አስፍረውታል።
«ሰንደቅ» የሚለው ቃል ከቱርክኛ «ሳንጃክ» ደረሰ። በኦቶማን ቱርክ ዘመን ይህም ከ«አላማ ሰንደቅ» በላይ «አስተዳደር ክልል» አመለከተ፣ ለምሳሌ የኖቪባዛር ሳንጃክ በዛሬው ሰርቢያ ዙሪያ እስካሁን «ሳንጃክ» ተብሏል።
እንዲሁም «ባንዲራ» የሚለው ቃል ከጣልኛ «ባንዲየራ» የአድዋ ጦርነት በኋላ ደረሰ። እሱና በሌሎች አውሮፓዊ ቋንቋዎች ተመሳሳይ ቃላት የመጡ ከቅድመ-ጀርማኒክ *ባንድ «ማሠርያ፣ ጥብጣብ» ነበር።
ሙስሊሞችና ነቢያቸው አስበውት የነበረው ነገር አልተሣካም። ነገሩ ሣይታሰብ አላህ በሻው ነገር ተቀየረ። በመሆኑም ለዚህ ለተጣደው አስቸኳይ ጉዳይ አዲስ ስልት መቀየሱ ግድ ሆነ። በሚከተሉት ሁኔታዎች ላይ ተመስርቶ ነገሮችን በጥልቀት ማጤን ግድ ነው።
አቡበክር ተነሣና ጥሩ ንግግር ተናገረ። እሱን ተከትሎም ዑመር በመነሣት ቆንጆ ንግግር ተናገረ። ሚቅዳድ ኢብኑ ዐምር ደግሞ ተነሣና እንዲህ አለ “የአላህ መልእክተኛ ሆይ! እኛ በአንቱ አምነናል። አላህ ባዘዘዎት ነገር ይምሩን እኛ ከአንቱ ጋር ነን። ወላሂ እኛ የሙሣ ህዝቦች ለሙሳ ‘አንተና አምላክህ ሂዱና ተዋጉ እኛ እዚሁ እንቀመጣለን።’ እንዳሉት አንልዎትም። ነገርግን እንላለን ‘አንተና ጌታህ ሄዱና ተጋደሉ እኛም ከናንተ ጋር እንጋደላለን።’ በእውነት በላከህ ይሁንብኝ ጊማድ (ሩቅ የመን) ድረስ ይዘሀን ብትሄድ ከአንቱ ጋር እንሄዳለን እስክትደርስ ድረስም አንለይህም።”
ከዚያም የአላህ መልእክተኛ አሁንም “አመላክቱኝ እናንተ ሰዎች ሆይ!” አሉ። ከአንሷሮችም የሆነ ነገር ለመስማት የሚፈልጉ በመምሠል ወደነሱ ዞሩ። ሰዕድ ኢብኑ ሙዓዝ ተነሣና “ወላሂ የአላህ መልእክተኛ ሆይ! በንግግርዎ እኛ እንድንናገር ያሰቡ መሠለኝ።” አለ። እሳቸውም “አዎ” አሉት። ሰዕድ ኢብኑ ሙዓዝም ልብ በሚነካ አንደበት፡-
“በርግጥም በአንቱ አምነናል። እውነት ነውም ብለናል። ይዘውት የመጡት ነገር እውነት መሆኑን መስክረናል። በዚህም ላይ እርስዎን በመታዘዝና በመስማት ላይ ለእርስዎ ቃልኪዳንና ቃል ገብተናል። ወደፊት ይቀጥሉ የአላህ መልእክተኛ ሆይ! እኛ ከእርስዎ ጋር ነን። በእውነት በላከዎ እምላለሁ! ባህርን እንድንሻገር ቢያዙን ወላሂ ከርስዎ ጋር አንድም ሰው ሣይቀር እንገባበታለን። ነገም ጠላታችን ጋር ቢያገናኙን የምንጠላ አይደለንም። እኛ በጦርነት ላይ ታጋሾች በፍልሚያ ወቅት እውነተኞች ነን። በርግጥም አላህ ዐይንዎን የሚያሣርፍ ነገር ከኛ ያሣይዎታል። ይሂዱ በአላህ በረከት።” በማለት የሚያስደንቅ ንግር ተናገረ።
የአላህ መልእክተኛ ደስ አላቸው። ከዚያም እንዲህ አሉ “በአላህ በረከት ተጓዙ። አብሽሩ አላህ ከሁለት አንዱን ጭፍሮች ቃል ገብቶልኛል። ወላሂ የነኚህ ሰዎች እያንዳንዱ መውደቂያቸው ይታየኛል።”
የአላህ መልእክተኛ ሰለላሁ ዐለይህ ወሠለም ወደ ሙሽሪኮች ጦር መገስገስ እና ከፊት ለፊታቸውም ለጦራቸው ቦታ በመያዝ ለጦርነት መሠናዳት ባሰቡ ጊዜ በዚህ ጉዳይ ላይ ለሰሃቦቻቸው አስተያየትና ምክር ጆሮ ሠጡ። ኸባብ ኢብኑ አልሙንዚር ኢብኑ አልጀሙህ እንዲህ አለ “ይህ ቦታ ወደፊትም እንዳንሄድ ወደኋላም እንዳንቀር አላህ ያሣረፎት ቦታ ነው ወይንስ የጦርነት ሥልትና ሴራ ነው?” በማለት ጠየቃቸው። እርሣቸውም “በርግጥ የጦርነት ሥልትና ሴራ ነው።” አሉት።
እርሱም “የአላህ መልእክተኛ ሆይ! እንግዲያውስ ትክክለኛ ማረፊያ ይሄ መሆን የለበትም ከሰዎች በታች ወዳለው ዝቅተኛ የውሃ ቦታ እስክንደርስ ድረስ ሰዎችን ይዘው ይሂዱ። ከዚያም ከውሃ ጉድጓድ ኋላ ያለውን አንይዛለን። ከዚያም ሀውድ /ገንዳ/ እንሠራና ውሃ እንሞላዋለን። ከዚያም ጠላቶቻችን እንዋጋለን። እንጠጣለን እነሱ አይጠጡም።” አላቸው።
የአላህ መልእክተኛ እና አብረዋቸው ያሉ ሰዎች በመነሣት ለጠላቶቻቸው ወደ ሚቀርብ የውሃ ቦታ ቀረቡና ማረፊያቸው አደረጉ። ሌሎች የውሃ ጉድጓዶች ሁሉ እንዲደፈኑ ተደረገ። ባረፉበት የውሃ ጉድጓድ ላይም አጠሩና ውሃ ሞሉ። የውሃ እቃዎቻቸውንም ወደዚያ በመወርወር መቅዳት ጀመሩ። በዚህም እነሱ ውሃ ሲያገኙ ሙሽሪኮች ግን ውሃ በሌለበት ቦታ ላይ እንዲሠፍሩ ሆነ። ጥም የበረታባቸው የቁረይሽ የተወሰኑ ሰዎች የውሃውን አካል ለመያዝ ወደዚያ ተሽቀዳደሙ። ለመጠጣት የሄዱ ሁሉ ግን በበድር እለት እዚያው ተገደሉ። ከዚያ በኋላ የሠለመው ሀኪም ኢብኑ ሂዛም ሲቀር። እሱም በክህደት ላይ የመሞትን ሁኔታ በመፍራት የበድር ቀን ባለመገደሉ ዘወትር አላህን ያመሰግን ነበር።
በሙስሊሞች እና በሙሽሪኮች መካከል የሚደረገው ፍልሚያ ወሣኝ ስለመሆኑ የማያጠራጥር ነበር። ለምን ከተባለ ቁረይሾች በጦርነቱ የአላህን መልእክተኛ እና ሰሃቦቻቸውን ለአነዴና ለመጨረሻ ጊዜ ሙሉ በሙሉ ከምድረ ገፅ ለማጥፋት ትልቁ እድላቸው ስለሆነ በጥብቅ ይፈልጉታል። ይህም የጣኦት አምልኮን በብቸኝነት ለማንገስ ይጠቅማቸዋል። በመዲና የሙስሊም መንግስት የመሠረቱትና በወጣት ጦር የተደራጁት ሙስሊሞች ደግሞ በነሱ ላይ የደረሰው የበደልና የጭቆና ዘመን አብቅቶ ትክክለኛው አመለካከትና መለኮታዊው ጥሪ እንዲነግስ የአላህ ሱብሃነሁ ወተዓላ መሻት ይፈልጋሉ። ስለሆነም ፍልሚያው የሞት ሽረት የህልውና ጉዳይ በመሆኑ ፈተናው ከባድ መሆኑና መራር ነገር መጎንጨቱ አይቀሬ ነው።
“አላህም ከሁለቱ ጭፍሮች አንደኛዋን እርሷ ለናንተ ናት ሲል ተስፋ በሰጣችሁ ጊዜ፣ የሀይል ባለቤት ያልኾነችውም (ነጋዴይቱ) ለናንተ ልትኾን በወደዳችሁ ጊዜ፣ አላህም በተስፋ ቃላቱ እውነትን ማረጋገጡን ሊገልጽና የከሓዲዎችንም መጨረሻ ሊቆርጥ በሻ ጊዜ (የኾነውን አስታውስ)።” (አል-አንፋል 8፤ 7)
“እናንተ በቅርቢቱ ዳርቻ ኾናችሁ እነርሱም በሩቂቱ ዳርቻ ኾነው የነጋዴዎቹም ጭፍራ ከናንተ በታች ሲኾኑ በሰፈራችሁ ጊዜ (ያደረግንላችሁን አስታውሱ)። በተቃጠራችሁም ኖሮ በቀጠሮው በተለያያችሁ ነበር። ግን አላህ ሊሠራው የሚገባውን ነገር ሊፈጽም የሚጠፋ ሰው ከአስረጅ በኋላ እንዲጠፋ ሕያው የሚኾንም ሰው ከአስረጅ በኋላ ሕያው እንዲኾን (ያለቀጠሮ አጋጠማችሁ)። አላህም በእርግጥ ሰሚ ዐዋቂ ነው።” (አል-አንፋል 8፤ 42)
በመሆኑም አላህ እንዲሆን የፈቀደው የተቀጠረለት ፍልሚያ እስኪገኝ ድረስ ሁሉም ነገር በፍጥነት ወደፊት መቀጠሉ ግድ ሆነ። የአላህ ጥበቃም ለሙስሊሞቹ ቅርብ እንዲሆን ሆነ።
“አላህ በሕልምህ እነሱን ጥቂት አድርጎ ባሳየህ ጊዜ (አስታውስ)። እነሱን ብዙ አድርጎ ባሳየህም ኖሮ በፈራችሁና በነገሩ በተጨቃጨቃችሁ ነበር። ግን አላህ አዳናችሁ። እርሱ በደረቶች ውስጥ ያለን ሁሉ ዐዋቂ ነውና። አላህም ሊሠራው የሚገባን ነገር ይፈጽም ዘንድ በተጋጠማችሁ ጊዜ እነርሱን በዓይኖቻችሁ ጥቂት አድርጎ ያሳያችሁንና በዓይኖቻቸውም ላይ ያሳነሳችሁን (አስታውሱ)። ነገሮቹም ሁሉ ወደ አላህ ብቻ ይመለሳሉ።” (አል-አንፋል 8፤ 43-44)
የአላህ መልእክተኛ እና ሰሃቦቻቸው ሞራል ከፍ አለ። በፍልሚያው ቦታ ላይ ከፍ ያለውን አካባቢ ለጦራቸው መረጡ። ለቦታውም አስተማማኝ ጥበቃ አደረጉለት። ከዚም ተዋጊዎቹን መስመር የማስያዝና የማሠለፍ ሥራ ተከናወነ። በጦርነቱ ጊዜ ነገሮች ሲደበላለቁ በስህተት አንዱ ሌላኛውን ወንድሙን የመግደል ሁኔታ እንዳይፈጠር አንድ በአንድም እንዲተዋወቁ ተደረገ። ከዚያም የአላህ መልእክተኛ እስካለዘዟቸው ድረስ ጥቃት እንዳይከፍቱ ማሣሰቢያ ተሠጣቸው። ይህም ሙሽሪኮች ወዳልታሰበው የጦርነት አቅጣጫ ጎትተው እንዳይወስዷቸው ለመጠንቀቅ ተብሎ የታሰበ ነው።
በዚህ መልኩ የአላህ መልእክተኛ ሰለላሁ ዐለይህ ወሠለም ለሁሉም ነገር በወጉ ተዘጋጁ። እያንዳንዱን ጉዳይም በተገቢው ቦታና ሁኔታ ላይ አስቀመጡ። ለግጭት እና ለልዩነት የሚሆን አንድም ነገር ሣያስቀሩ ቦታ ቦታውን አስያዙ። በራሣቸው በኩል የቻሉትን ሁሉ ካደረጉ በኋላ ጉዳያቸውን ሁሉ ለአላህ ሱብሃነሁ ወተዓላ አስረከቡ።
ወሣኟ ሰዓት ደረሠች። ሁለቱ ወገኖች በግልፅ ሜዳ ላይ ተገናኙ። ፊት ለፊትም ተፋጠጡ። ሙሽሪኮች በጃሂሊያ ጉራቸውና ስሜታቸው ሥር ወደቁ። ሁሉም የራሱን ቦታና ደረጃ ማሣየት ይፈልጋል። ጀግንነቱን ማሣየት። እጅግ ሀይለኛና መጥፎ ሰው የሆነው አልአስወድ ኢብኑ ዐብዱልአሠድ አልመኽዙሚይ ወጣና ከፍ ባለ ድምፅ ተጣራ። ከሙስሊሞች የውሃ ኩሬ እንደሚጠጣ አሊያም እንደማፈርሰው ለአላህ ቃል እገባለሁ ወይንም እሞታለሁ። አለ። ሙስሊሞች የከለሉትን የውሃ ኩሬ እያሠበ። ከዚያም ቦታውን ለማጥቃት ተንቀሣቀሰ። ነገርግን ሃምዛ ኢብኑ ዐብዱልሙጦሊብ ወጣና በሰይፍ ከውሃው ሣይደርስ ከጉልበቱ በታች ያለው እግሩን አበረረለት። ሰውዬው አሁንም መሀላውን ለመሙላት ወደ የውሃ ኩሬው ሮጠ አሁንም ሃምዛ ኩሬው መሃል ደረሠበትና ገደለው። በዚህን ጊዜ የሙሽሪኮቹ ዐትባህ ኢብኑ ረቢዓህ ጀግንነቱን ለማሣየት ፈለገና በወንድሙ ሸይባህ እና በልጁ ወሊድ መካከል ሆኖ ለአንድ ለአንደ ፍልሚያው /ሙባረዛ/ ተጣራ። ወዲያውኑ ከአንሷር የሆኑ ወጣቶች በጥድፊያ ወጡ። የአላህ መልእክተኛ ግን መለሷቸው። ዑበይዳ ኢብኑ አልሃሪስ፣ ሃምዛ ኢብኑ ዐብዱልሙጦሊብ እና ዐሊ ኢብኑ አቢጧሊብ እንዲወጡ አደረጉ። እነሱም የርሣቸው ቤተሰብ ሲሆኑ ከሌሎቹ በላይ ለአደጋ ጊዜ ይመርጧቸዋል። ጀግንነታቸውንም ሆነ የጦር ልምዳቸውን አሣምረው ያውቃሉ። በአላህ ፈቃድ እነሱ በቁረይሽ ሰዎች ላይ የተሣካላቸው እንደሆነ ደግሞ የሙስሊሞች ሞራል በእጅጉ ይነሣሣል። የሙሽሪኮቹ ደግሞ በከፍተኛ ሁኔታ ይወድቃል። መርዛማ እሾሃቸውም ይነቀላል።
በዚህም በእድሜ ትልቃቸው የሆነው ዑበይዳ ከዑትባህ ጋር፤ ሃምዛ ደግሞ ከሸይባህ ጋር፤ ዐሊ ደግሞ ከወሊድ የዑትባ ልጅ ጋር ለመፋለም ዝግጁ ሆኑ። ሃምዛም ሆነ ዐሊ ተፋላሚዎቻቸውን ለመጣል ብዙ አልቆዩም። ዑበይዳህ እና ዑትባህ ግን ሁለቱም ክፉኛ ተቆሣሰሉ። ወዲያውኑ ግን ዐሊና ሃምዛ በመረባረብ በሰይፋቸው ዑትባህን ጨረሱት። የቆሰለውን ጓደኛቸውን ዑበይዳን በመሸከምም ለህክምና ወደ ሙስሊሞቹ ካምፕ ወሰዱት።
ይህ የጦርነቱ መክፈቻ ለሙስሊሞች መልካም ለሙሽሪኮቹ ደግሞ ክፉ ዜና ነበር። በመሆኑም ሙሽሪኮቹ እጅጉን ተበሣጩ። በንዴትም ጦዙ። ይህን ክፉ አጀማመር ለመካስም ይመስላል ከፍተኛ ጥቃት ለመሠንዘር ተንቀሣቀሱ። ነገርግን ሙስሊሞች በቦታቸው ላይ በመሆን መለሷቸው። የአላህ መልእክተኛ እስኪያዟቸውም ድረስ ጥቃት አልጀመሩም።
በዚህ ዓይነቱ ቀውጢ ሰዓት ላይ የሰው ልጅ ፊቱን ወደ አላህ ሱብሃነሁ ወተዓላ መመለሱ ግድ ነው። አላህ ጭንቀቱን እስኪያነሣለት ድረስም ሀሣቦች ሁሉ ለአላህ መጥራት፣ ኢኽላስም መረጋገጥ ልቦናዎችም በከፍተኛ ሁኔታ ለአላህ መተናነስ ይኖርባቸዋል። ስለሆነም የአላህ መልእክተኛ በማዘዣ ጎጆአቸው ውስጥ በመሆን ፊታቸውን ወደ ቂብላ በማዞር እጃቸውን ከፍ በማድረግ ጌታቸውን መመሣጠርና መለመን ጀመሩ
“አላህ ሆይ! ይህች ቁረይሽ ናት ያንተን መልእክተኛ ለማስዋሸት ከጉራዋና ኩራቷ ጋር መጥታለች። አላህ ሆይ! ቃልህንና ቃልኪዳንህን እንድትሞላልኝ እማፀንሃለሁ። አላህ ሆይ! የገባህልኝን ቃል ፈፅምልኝ! የገባህልኝን ቃል ስጠኝ። አላህ ሆይ! ይህች ከኢስላም የሆነችው ትንሽ ስብስብ ዛሬ የምትጠፋ ከሆነ በምድር ላይ አንተን የሚያመልክ አይኖርም።” በማለት።
የአላህ መልእክተኛ እጃቸውን በመዘርጋት ችክ በማለት ጌታቸውን መለመኑን ቀጠሉበት። የለበሱት ኩታ ከትከሻቸው ላይ እስኪወድቅ ድረስ። አቡበክር ወደርሣቸው መጣና ኩታቸውን ወደ ትከሻቸው በመመለስ ከኋላቸው ቀርቦ እንዲህ አላቸው “የአላህ ነቢይ ሆይ! ጌታዎን መማፀኑ ይብቃዎት። ጌታዎ ቃል የገባልዎትን ነገር ይሞላሎታል።” የአላህ መልእክተኛ ግን የአላህ ፈረጅ እስኪመጣ ድረስ ዱዓዓቸውን አላቆሙም። እንዲህ የሚል የቁርዓን አንቀፅ ወረደ
“ከጌታችሁ ርዳታን በፈለጋችሁ ጊዜ ‘እኔ በሺህ መላእክት ተከታታዮች ሲኾኑ እረዳችኋለሁ’ ሲል ለናንተ የተቀበላችሁን (አስታውሱ)። አላህም (ይኽንን ርዳታ) ለብስራትና ልቦቻችሁ በርሱ ሊረኩበት እንጂ ለሌላ አላደረገውም። ድልም መንሳት ከአላህ ዘንድ እንጂ ከሌላ አይደለም። አላህ አሸናፊ ጥበበኛ ነውና።” (አል-አንፋል 8፤ 9-10)
ከዚህ በኋላ የአላህ መልእክተኛ “አቡበክር ሆይ! አብሽር ሁሉም ይሸነፋሉ ወደኋላም ይሸሻሉ። አብሽር የአላህ እርዳታና ድል መጥቶልሃል። ይህ የፈረሱን ልጓም የያዘው ጅብሪል ነው። እየመራውም ነው።” አሉ።
አላህ ሱብሃነሁ ወተኣላ በድል ቢያበስራቸውም መልእክተኛው ድል የሚመጣው የአላህን ሱብሃነሁ ወተዓላ ትእዛዛት በመከተል፣ በመዘጋጀት፣ በእውነተኝነት መሆኑን ያውቃሉና አርፈው አልተቀመጡም። አላህ የአንድን ህዝቦች የመልካም ሁኔታ አይቀይርም እነሱ እስካልተቀየሩ ድረስ። በመሆኑም ሙስሊሞች ድልንና ስኬትን እስኪጨብጡ ድረስ የቻሉትን ሁሉ ማድረግ፣ በእጅጉ መበርታትና መጠናከራቸው አስፈላጊ ነበር።
“ነፍሴ በእጁ በሆነችው ጌታዬ እምላለሁ። አንድም ሰው ዛሬ ታጋሽ ሆኖ ምንዳውን በአላህ ላይ ተሣስቦ ወደፊት እንጂ ወደኋላ ሳይመለስ እነሱን አይጋደልም አላህ ጀነትን ያስገባው ቢሆን እንጂ። ተነሱ ስፋቷ ሰማያትንና ምድርን የሚልቀው ወደሆነው ጀነት!” አሏቸው።
ዑመይር ኢብኑ አል ሀማም አል አንሷሪይ ተነሣና “የአላህ መልእክተኛ ሆይ! ስፋቷ ‘የሰማያትና የምድር ያህል ስፋት ያላት ጀነት!’” አላቸው። እርሣቸውም “አዎን” አሉት።
ዑመይር በኽ በኽ! /ውዴታ መግለጫ ቃል/ አለ። የአላሀ መልእክተኛ ሰለላሁ ዐለይህ ወሠለም “በኽ በኽ! ለማለት ምን አነሣሣህ” አሉት። ወላሂ የአላህ መልእክተኛ ሆይ! ሌላ ነገር አይደለም እሷን ከሚገቡ ሰዎች መካከል ለመሆን ፈልጌ እንጂ አላቸው። የአላህ መልእክተኛ ሰለላሁ ዐለይህ ወሠለም “አንተ ከነሱ ነህ” አሉት። ከስልቻው ጥቂት ተምሮች አወጣና መብላት ያዘ። ከዚያም “እነኚህን ተምሮች እስከምበላ የምቆይ ከሆነ ጊዜው ረጅም ነው የሚሆነው።” አለና በእጁ ያሉትን ተምሮች ወረወረና ሄደ።
ከዝግጅት፣ ከአደረጃጀት፣ ከሥነልቦናዊ ጦርነትና እስከሌላም ድረስ የዘለቀ የድል መሠረት የሆኑት ዋና ዋና ነገሮች ሙስሊሞች ዘንድ ተሟሉ። ሙሽሪኮቹ ግን ይህን ጉዳይ አልተገነዘቡም። ከዚህም በተጨማሪ ሙስሊሞች ይዘው የመጡትን አዲስ የጦርነት ስልት አላስተዋሉም ነበር። ሙሽሪኮቹ ግን በድሮው የውጊያ ስልታቸው ጦርነቱን ከፈቱ። ይህም አጥቅቶ የመሸሽ ስልት ነበር። ያለ አንዳች የመደራጀት ሥርዓት በስሜት በመነሣሣትና በሀይል በከፍተኛ ሁኔታ ሙስሊሞችን ያጠቁና ይሸሻሉ። ሙስሊሞች ግን አይከተሏቸውም። በቦታቸው ላይ በመሆን በቀስት ብቻ ይለቅሟቸው ነበር። በዚህ ሁኔታ ላይ በመሆን የአላህን መልእክተኛ ትእዛዝ ይጠባበቃሉ። ሙስሊሞች በሚልኩት ዒላማቸውን የጠበቁ ቀስቶች ዝናብ የሙሽሪኮቹ ዋና ዋና የሚባሉ ሰዎች እንደ ቅጠል መርገፍ ጀመሩ። በሚያዩት አስደናቂ ትእይንት የሙስሊሞቹ ወኔ እየተሞላ እያንሠራራና መሬት እየያዘ መጣ። በዚህን ጊዜ የአላህ መልእክተኛ ሰለላሁ ዐለይህ ወሠለም ወደ ሙስሊሞች ጦር ሰልፍ መሃል ገቡና ጥቃቱን እራሣቸው ለመምራት በማሰብ ሙስሊሞቹ ለጥቃት ስለመዘጋጀታቸው የመጨረሻ ሁኔታቸውን ያስተውሉ ጀመር። ከዚያም ወደ ሙሽሪኮቹ በከፍተኛ ሁኔታ እንዲፈጥኑና እንዲያጠቁ አዘዟቸዉ። የሙስሊሞች ሰይፎች የከሃዲያን አመፀኞችን አንገት መቅላት፤ ጭንቅላቶቻውንም መልቀም ጀመሩ።
ሙስሊሞች በዚህ ጦርነት ላይ ታላቅ የብስለት እና የጀግንነት ውጊያ አሣዩ። ጦርነቱ ሲፋፋምም የአላህ መልእክተኛ ወደ ጦሩ ፊት መቅደም ያዙ። ዐሊ ኢብኑ አቢጧሊብ እንዲህ ይላል “ጦርነቱ ሲፋፋም እና ሲግል የአላህ መልእክተኛ ሥር እንደበቅ ነበር። ከርሣቸው በላይ ወደ ጠላት ጦር የሚቀርብ ማንም አልነበረም።”
ጀግንነቱ በታላላቅ ሰሃቦች እና የጦሩ መሪ ላይ ብቻ የተወሠነ አልነበረም። ከዚያን በፊት ስለ ውጊያም ሆነ ጦርነት የማያውቁ ትናንሽ ልጆች ጭምር ጀግንነታቸውን አሣይተውበታል። ጀግንነታቸውም የቁረይሾች የጦር መሪ ከሆነው እኩይ ግለሰብ ላይ ነበር። በቁረይሾች ውስጥ ትልቅ አለት ነው ከሚባለው ከፍተኛ የሆነ የጦር ልምድ ካለውና የጦሩ መሪም ከሆነው ከአቡ ጀህል ጋር። አቡጀህል በበድር እለት በሙሽሪኮቹ ሰልፍ መካከል በመዘዋወር “የዑትባህ፣ የሸይባህ እና የወሊድ መገደል አያስፈራችሁ። እነሱ ቸኩለው ነው። በላት እና በዑዛ እምላለሁ በተራራው መካከል እስክንበታትናቸው ድረስ አንመለስም።” ይል ነበር። “አንዳችሁ አንድን ሰው ስትገድሉም ከናንተ በመለየቱ ከላት እና ከዑዛ በመራቁ ያጋጠመውን መጥፎ ሥራ ያናገራችሁት ቢሆን እንጂ።”
ዐብዱረህማን ኢብኑ ዐውፍ እንዲህ ይላል “በበድር ቀን በሰልፍ ላይ እያለሁ ዞር ስል በግራና በቀኜ ታዳጊ ወጣቶችን አየሁኝ። ትናንሽ ከመሆናቸው የተነሣ ያሉበትን ሁኔታ ፈራሁላቸው። በነሱ መካከልም ሆኜ ልከላከልላቸውም ተመኘሁ። አንደኛው ጓደኛው እንዳይሠማ ብሎ ድምፁን ዝቅ በማድረግ “አጎቴ ሆይ! አቡ ጀህልን ያሣዩኝ።” አለኝ። “የአጎቴ ልጅ ሆይ! ምን ያረግልሃል” አልኩት። እሱም “የአላህን መልእክተኛ እንደሚሳደብ ተነግሮኛል። እሱን ያየሁ እንደሆን ልገድለው አሊያም ልሞት ለአላህ ቃል ገብቻለሁኝ።” አለኝ። በዚህ በመገረም ላይ ሣለሁ አንደኛውም ቆነጠጠኝ። የመጀመሪያው ልጅ የጠየቀኝንም ጥያቄ ጠየቀኝ። ወዲያውኑ አቡ ጀህልን በጦሩ መካከል ሲዘዋወር አየሁት። “አያችሁት! ይህ እናንተ የምትጠይቁት ሰውዬያችሁ ነው።” አልኳቸው። በሰይፋቸው ተሸቀዳደሙና እስኪሞት ድረስ ደበደቡት። በሌላ የዐብዱረህማን ዘገባ ደግሞ “በመሃላቸው መሆኔ እጅግ አስደሠተኝ። አሣየኋቸውም። በሰይፋቸውም እንደ ጭልፊት ተረባረቡበት። ልጆቹ የዐፍራእ ልጆች ነበሩ።” ብሏል።
ዐብዱላህ ኢብኑ መስዑድ አቡጀህልን ወድቆ በማጣጣር ላይ እያለ አገኘው። እዚያም ጨረሠው። አነስ ኢብኑ ማሊክ እንዳለው የአላህ መልእክተኛ “አቡጀህል ምን እንደሆነ ማነው የሚነግረኝ” አሉ። ኢብኑ መስዑድም “እኔ ነኝ።” አለ። በወደቀበት ሄደና ጺሙን በመያዝ “አንተ አቡጀህል ነህን” አለው። አቡጀህልም “ከሱ በላይ ሰው ገድላችኋል!” በማለት አፌዘበት። ከዚያም ጨረሠውና ስለ ሁኔታው ለነቢዩ ነገራቸው።
የበድር ጦርነት ትላልቅ የቁረይሽ ሰዎች ተገድለዋል። ከነኚህም መካል ዑትባህ፣ ሸይባህ እና ልጁ ወሊድ፣ አቡጀህል፣ ዘመዓህ ኢብኑ አልአስወድ፣ ነቢህ ኢብኑ ሙነበህ፣ ኡመያህ ኢብኑ ኸለፍ እና አቡል በህተራ ይገኙበታል።
ኡመያ ኢብኑ ኸለፍ የቁረይሾች አለቃ ነው። በእስልምና መባቻ አካባቢ የሀበሻችንን ቢላልን እና ሌሎች ደካማ ምእመናን በመካ እያሉ በእጅጉ ያሠቃይ ነበር። የበድር ጦርነት ግለት ኡመያን ዐቅል እስከማሣጣት የደረሠ ነበር። እሱም የሚማርከው አሊያም ከዚህ ከተፋፋመው የጦርነት ረመጥ መካከል የሚወስደው እንዳለ ይጠይቅ ነበር።
ዐብዱረህማን ኢብኑ ዐውፍ እንዲህ ይላል “ድንጋጤ በተሞላበት ሁኔታ ከልጁ ጋር ቆሞ ሣለ በኡመያህ ኢብኑ ኸለፍ ዘንድ አለፍኩኝ። የጦር መከላከያ ጥሩሬን አውልቄ ተሸክሜ ነበር። ባየኝም ጊዜ ‘የዐብዱልኢላህ አባት ሆይ!’ አለኝ። እኔም ‘አቤት’ አልኩት። ‘እባክህን እኔንና ልጄን ምርኮኛ አድርገህ ውሰደኝ። ከዚህች ከያዝከው የጦር ጥሩር ይልቅ እኔ እሻልሃለሁ። ምርኮኛ አድርጎ ለወሠደኝ ሰው ለመቤዣ ብዙ ወተት ያላቸውን ግመሎችን እሠጠዋለሁ።’ አለኝ።” ጥሩሩን ወዲያ ወረወርኩና እጁንና የልጁን እጅ ያዝኩኝ። “የዚህ ዓይነት ቀን ፈፅሞ አይቼ አላውቅም።” አለ። “ዐብዱላህ ሆይ! የአሞራ ላባ በደረቱ ላይ ሰክቶ የሚዋጋው ማነው” አለኝ። ዐብዱረህማንም “እሱማ ሀምዛ ኢብኑ ዐብዱልሙጦሊብ ነው።” በማለት መለሰላቸው። “እሱ ነው ጉድ ሥራ የሠራን።” አለ ኡመያ። ዐብዱረህማን እንዲህ ይላል “እኔ አስሬ ጎትቼያቸው በመሄድ ላይ ሣለሁ ቢላል በሩቁ አያቸው። በጃሂሊያው ጊዜ በመካ በነበሩበት ወቅት ኡመያ የቢላል ጌታ የነበረ ሲሆን በእጅጉ ሲያሠቃየው የነበረ ሰው ነው። ቢላልም ኡመያን ባየ ጊዜ ‘ይህ የክህደት አለቃ ኡመያ ኢብኑ ኸለፍ አይደል’ አለ። ‘ደህና የሆነ እንደሆነ እኔም ደህና አልሁን!’ አለ። ‘ቢላል ሆይ! ምርኮኛዬ እኮ ነው!’ አልኩት። ደጋግሞ ‘ደህና ከሆነ ደህና አልሁን!’ በማለት ዛተ። ከዚያም ‘ይሀው የከሀዲያን አለቃ የአሏህ አንሷሮች ሆይ!’ በማለት ድምፁን ከፍ አድርጎ ጮሀ። ‘ደህና ከሆነ ደህና አልሁን /ከወጣ አልውጣ!/’ አለ። ሰዎችም ወዲያኑ ከበቡት። እኔ እከላከል ነበር። አንድ ሰው የልጁን እግር በሰይፍ ሲመታው ወደቀ። ኡመያም ከዚህ በፊት ሰምቼ በማላውቀው ድምፅ ጮሀ። እኔም ነገሩ ከአቅም በላይ ሲሆንብኝ ‘ኡመያ ሆይ! ነፍስህን አድን’ አልኩት። ‘የምትድን አይመስለኝም ወላሂ እኔም ምንም የማደርግልህ ነገር ያለ አይመስለኝም።’ ሰዎች ተሰባሰቡና በሰይፍ ደበደቧቸው። በመጨረሻም እስኪጨርሷቸው ድረስ።”
ዐብዱረህማን ከዚያ በኋላ እንዲህ ይል ነበር። “አላህ ለቢላል ይዘንለት ጥሩሬንና ምርኮኛዬን አስጣለኝ! ትእይንቱ ከአላህ ጋር ትግል ውስጥ የሚገባ ሰው የሚሸነፍ አላህን ጠላት የሆነ ሰው ደግሞ የሚዋረድ መሆኑን እና በአላህ አምልኮ የሚያሾፍ ሰው አላህ በመጨረሻም ብርቱ አያያዝ እንደሚይዘውና ለሌሎችም ማስተማሪያ የሚያደርገው መሆኑን ፍንትው ባለ ሁኔታ ያሣየናል። የመጨረሻው ዓለም የአኺራ ቅጣት ደግሞ ከዚህ የከፋ ነው።
የኢትዮጵያ ብሔራዊ ምርጫ ቦርድ የሲዳማን ዞን የክልልነት ጥያቄ ለመመለስ ሕዝቡ በመጪው ዓመት ህዳር ወር መጀመሪያ ላይ ድምጹን በመስጠት እንደሚወስን አስታወቀ። ለዚህ ስራ ከሰባ ሚሊዮን ብር በላይ የክልሉ አስተዳደር እንደሚያዘጋጅም ይጠበቃል ።
የአዲስ አበባ ፖሊስ በህገወጥ መንገድ የተከማቸ ከ2 ነጥብ 6 ሚሊዮን በላይ ብር በህዝብ ጥቆማ መያዙን አስታወቀ። በቂርቆስ ክፍለ ከተማ በአንድ ንግድ ቤት ውስጥ የተከማቸ ከ2 ሚሊዮን 6 መቶ ሺህ በላይ የኢትዮጵያ ብር በህዝብ ጥቆማ በቁጥጥር ሥር መዋሉን ኮሚሽኑ ገልጿል። ከባንክ ውጪ የሚገኙ በርካታ ብሮችን ወደ ባንክ እንዲገቡ በማድረግ የኢኮኖሚ ሥርዓቱን ለማስተካከል እና የዋጋ ግሽበትን ለመቆጣጠር ታሳቢ ባደረገ መንገድ የብር ኖት መቀየሩን ተከትሎ የሚፈፀሙ ህገ- ወጥ ተግባራትን ለመከላከል የአዲስ አበባ ፖሊስ ኮሚሽን በርካታ ሥራዎችን እየሠራ እንደሚገኝ ይታወቃል፡፡ በቂርቆስ ክፍለ ከተማ ወረዳ 09 ደንበል ተብሎ በሚጠራው አካባቢ በአንድ የንግድ ቤት ውስጥ የተከማቸ ገንዘብ ስለመኖሩ ከህዝብ ጥቆማ መምጣቱን የደንበል አካባቢ ፖሊስ ጣቢያ የወንጀል ምርመራ ማስተባበሪያ … [Read more...] about ቂርቆስ ክፍለ ከተማ ከ2.6 ሚሊዮን በላይ ብር በቁጥጥር ሥር ዋለ
ከህገወጥ የገንዘብ ምንዛሬ ጋር ተያይዞ የአዲስ አበባ ፖሊስ ኮሚሽን ሰሞኑን ባከናወነው የክትትል እና ቁጥጥር ተግባር 7ሚሊዮን 243 ሺህ 385 የኢትዮጵያ ብር ይዣለው ብሏል፡፡ የአዲስ አበባ ፖሊስ ኮሚሽን ኮሚሽነር ጌቱ አርጋው እንደገለጹት ለህገወጥ የገንዘብ ምንዛሬ የተዘጋጁ 117ሺህ 703 ዶላር፣ 400 ዩሮ፣ 740 ፓውንድ፣ 700 የደቡብ አፍሪካ ራንድ፣ 8ሺህ 50 የአረብ ኤምሬት እና የሌሎች የተለያዩ ሃገራት ገንዘቦችን በቁጥጥር ስር ማዋሉን አብራርተዋል፡፡ በአጠቃላይ ከህገ-ወጥ የገንዘብ ምንዛሬ እና የብር ኖት ቅያሪ ጋር ተያይዞ ከ15 ሚሊዮን በላይ የኢትዮጵያ ብር በቁጥጥር ስር መዋሉንም ጨምረው ገልፀዋል፡፡ ከዚሁ ጋር በተያያዘ ዜና በልደታ ክፍለ ከተማ ከ35 ሺህ ብር በላይ ነባሩ ባለ ሃምሳ ሀሰተኛ የብር ኖት ከነ ተጠርጣሪው ተይዞ ምርመራ እየተጣራ መሆኑን … [Read more...] about በአዲስ አበባ ከ15 ሚሊዮን ብር በላይ በላይ ሕገወጥ ገንዘብ በቁጥጥሥር ዋለ
በህገ-ወጥ መንገድ ከአገር ሊወጣ የነበረ 132 ሺህ 860 የአሜሪካን ዶላር እና 9.2 ኪሎ ግራም የሚመዝን ኮኬይን የተሰኘ አደንዛዥ እፅ በቁጥጥር ሥር ማዋሉን የብሄራዊ መረጃና ደህንነት አገልግሎት አስታውቋል። በቦሌ ዓለም አቀፍ አውሮፕላን ማረፊያ በቴክኖሎጂ ተደገፎ በተደረገ ጥብቅ ፍተሻና ክትትል ከአዲስ አበባ ወደ ናይጄሪያ ሊጓጓዝ የነበረ 9.2 ኪሎ ግራም ኮኬይን እንዲሁም መዳረሻውን ዝምባብዌ ያደረገ 132 ሺህ 860 የአሜሪካን ዶላር በቁጥጥር ስር መዋሉ ነው የተገለፀው። የብሄራዊ መረጃና ደህንነት አገልግሎት ለኢቲቪ በላከው መረጃ እንደገለጸው፤ በህገወጥ ድርጊቱ ተጠርጥረው የተያዙት ግለሰቦች በኢትዮጵያ ለቀናት ባደረጉት ቆይታ ከግብረአበሮቻቸው ጋር ግንኙነት በመፍጠር በህቡዕ ሲንቀሳቀሱ ነበር። ህገወጥ እንቅስቃሴዎችን ለመግታት መረጃዎችን መሰረት በማድረግ ክትትል … [Read more...] about ከአገር ሊወጣ የነበረ ከ132 ሺህ በላይ የአሜሪካን ዶላር 9.2 ኪሎ ኮኬይን በቁጥጥር ሥር ዋለ
ከብር ኖት ለውጡ ጋር በተያያዘ በአማካኝ በቀን ከ16 ሺ 700 በላይ ሰዎች አዲስ የሒሳብ ደብተር እንደሚከፍቱ የኢትዮጵያ ንግድ ባንክ አስታወቀ። በየእለቱ በአማካኝ ከ351 ሚሊዮን ብር በላይ ወደ ንግድ ባንኩ ገቢ እንደሚሆን ገለጸ። የባንኩ የኮርፖሬት ኮሚኒኬሽን ተጠባባቂ ዳይሬክተር አቶ የአብስራ ከበደ በተለይ ለአዲስ ዘመን ጋዜጣ እንዳስታወቁት፤ የብር ኖቱ መቀየሩ በባንኮች የሚቆጠበውንም ሆነ የሚቀመጠውን ብር ሆነ የደንበኞችን ቁጥር ያሳድጋል። ባንኩ ከ5ሺ ብር በላይ ለቅያሬ ይዘው የሚመጡ ሰዎች የቁጠባ ደብተር እንዲከፍቱ እያደረገ መሆኑን አመልክተው ፣ የቁጠባ ሒሳብ ደብተር የሚከፍቱ ሰዎች ቁጥር በከፍተኛ ደረጃ መጨመሩን አስታውቀዋል። በቀን በአማካኝ ከ16ሺህ 700 በላይ ሰዎች የቁጠባ ሒሳብ እንዲከፈቱ ጠቁመው ፣ የቁጠባ ሂሳቡ በየእለቱ ከ351 ሚሊዮን ብር በላይ ገቢ … [Read more...] about ወደ ንግድ ባንክ በየቀኑ በአማካኝ ከ351 ሚሊዮን ብር በላይ ይገባል
በጋምቤላ ክልል ከሁለት ሚሊዮን በላይ ብር በህገወጥ መንገድ ሲዘዋወር ተያዘ። ከሚዛን አማን ከተማ ወደ ጋምቤላ ክልል ዲማ ወረዳ ህጋዊ ባልሆነ መንገድ ሲንቀሳቀስ የነበረ ህገ ወጥ ገንዘብ በቁጥጥር ስር መዋሉ ተገልጿል። ከሚዛን አማን ከተማ ወደ ጋምቤላ ክልል ተሻግሮ ዲማ በተሰኘው ወረዳ ውስጥ በህገወጥ መንግድ ሲንቀሳቀስ የነበረ ሁለት ሚሊየን 490 ሺህ ብር በቁጥጥር ስር ማዋሉን የጋምቤላ ክልል አስታውቋል። ገንዘቡ በቁጥጥር ስር ሊውል የቻለው በህገ ወጥ መልኩ ከሚዛን አማን ተሻግሮ በጋምቤላ ክልል በሚገኘው ዲማ ወረዳ ላይ የክልሉ ፀጥታ አካላትና የመከላከያ ሰራዊት ባደረጉት ጥበቃ መሆኑን የጋምቤላ ክልል ሰላምና ፀጥታ ዘርፍ ም/ሃላፊ አቶ ኦቶው ኦኮት ለኢትዮ ኤፍኤም ተናግረዋል። የኢትዮጵያ ንግድ ባንክ ከብር ኖት ለውጡ ጋር በተያያዘ በአማካኝ በቀን ከ16 ሺህ 700 … [Read more...] about በጋምቤላ 2.5 ሚሊዮን ሕገወጥ ብር ተያዘ
ከ180 ሺህ ብር በላይ ሀሰተኛ ገንዘብ ኖቶችን ወደ ንብ ባንክ ወስደው ሊቀይሩ የነበሩ ሁለት ግለሰቦች ዛሬ በቁጥጥር ሥር ውለዋል። ሁለቱ ግለሰቦች በሕጋዊ ባንክ ስም ተመሳስሎ በተሰራ እና ወደፊት በሚጣራ ቲተር በመጠቀም ከ180 ሺህ ብር በላይ ሃሰተኛ ገንዘብ ወደ ንብ ባንክ ወስደው ሊቀይሩ ሲሉ ነው በቁጥጥር ስር የዋሉት። ግለሰቦቹ የያዙትን ሃሰተኛ ብር ንብ ባንክ ካዛንቺስ ቅርጫፍ ካሉ ሰራተኞች ጋር 40 ከመቶ ለባንክ 60 ከመቶ ለራሳቸው ለማዋል ስምምነት አድርገው ከመኪናቸው አወጥተው ብሩን ሊመነዝሩ ሲሉ በባንኩ ጥቆማ በተደረገ ክትትል በቁጥጥር ሥር መዋላቸው ተገልጿል። የፌደራል ፖሊስ ኮሚሽን የፋይንስና ንግድ ነክ ወንጀሎች ምርመራ ዳይሬክተር ረዳት ኮሚሽነር ብርሃኑ አበበ ለፋና ብሮድካስቲግ ኮርፖሬት እንደገለጹት፥ ከፌዴራል ፖሊስ ወንጀል መከላከል ዘርፍ ጋር በተደረገ … [Read more...] about መነሻው ከትግራይ የሆነ 180 ሺህ ብር በላይ ሃሰተኛ የብር ኖት ንብ ባንክ ሊቀየር ሲል ተያዘ
“ህወሓት ወደ አገር በሚገቡ መንገደኞች ገንዘብ ለማስገባት እየጣረ ነው” በሚል ርዕስ አንድ ዘገባ ካወጣን በኋላ ዛጎል “በአሜሪካ “ገንዘብ – ውሰዱልን” የቅርብ ወዳጆችን ግንኙነት በጠሰ” በሚል ርዕስ የሚከተለውን ዘገባ ለንባብ አብቅቷል። አሁንም የኢትዮጵያን መንግሥት ለማሳሰብ የምንፈልገው ይህንን የተቀናጀ ሥራ እያከናወኑ ያሉት ህወሓቶች መሆናቸውን ነው። ከዚህ ሌላ በተለያዩ የኢትዮጵያ ድንበር ኬላዎች ከጎረቤት አገር ወደ ኢትዮጵያ ገንዘብ ይገባል ከሚለው እሳቤ በተጨማሪ በቦሌ በኩልም እየገባ እንደሆነ ሊታወቅ ይገባዋል። ስለዚህ በቦሌ ዓለምአቀፍ አውሮጵላን ማረፊያ በተጓዦች በተለይም በበረራ ሠራተኞች ላይ ጥብቅ ቁጥጥር ሊደረግ ይገባል እንላለን። በአሜሪካ “ገንዘብ – ውሰዱልን” የቅርብ ወዳጆችን ግንኙነት በጠሰ “እንዴት ብትንቁን ነው” ሲል ባለቤት ቁጣ የተሞላ ምላሽ … [Read more...] about በቦሌ በኩል አሮጌው ብር እየገባ ነው፤ በበረራ ሠራተኞችና መንገደኞች ላይ ጥብቅ ቁጥጥር እንዲደረግ ተጠየቀ
በሰበታ ከተማ አስተዳደር በህገ ወጥ መንገድ በቤት ውስጥ የተከማቸ ከ3 ነጥብ 7 ሚሊየን ብር በላይ እና የውጭ ሀገራት ገንዘቦች ተያዙ። የከተማው የመንግስት ኮሙኒኬሽን ፅህፈት ቤት ኃላፊ አቶ ቀነኒሳ ዳዲ ለፋና ብሮድካስቲንግ ኮርፖሬት እንደተናገሩት የተያዘው ገንዘብ 3 ሚሊየን 751 ሺህ 830 የኢትዮጵያ ብር፣ 2 ሺህ 950 የአሜሪካ ዶላር እና የዱባይ፣ የተባበሩት አረብ ኤሚሬት፣ የፓኪስታንና የኦማን ገንዘቦች ናቸው። በከተማው የ3ኛ ክፍለ ከተማ የፖሊስ አዛዥ ዋና ኢንስፔክተር ታደሰ ሁሪሳ ገንዘቡ በግለሰብ ቤት ውስጥ አልጋ ስር ተከማችቶ የተያዘው በህብረተሰቡ ጥቆማና በፀጥታ መዋቅር ክትትል ነው ብለዋል። የከተማ አስተዳደሩ ወደ ፊትም ህገወጥ የገንዘብ ዝውውርና ህገወጥ እንቅስቃሴዎችን ለመቆጣጠር በትኩረት የሚሰራ መሆኑን አቶ ቀነኒሳ ዳዲ … [Read more...] about ከ3.7 ሚሊዮን ብር በላይ በሰበታ ተያዘ
በኢትዮጵያ ተግባራዊ የተደረገውን የገንዘብ ኖት ለውጥ ተከትሎ መደናገጥ ውስጥ የሚገኘው ህወሓት ከውጭ አገራት ወደ ኢትዮጵያ የብር ኖቶችን እያስገባ እንደሆነ ተጠቆመ። ወደ ኢትዮጵያ የሚጓዙ ጥንቃቄ እንዲያደርጉ፤ ቦሌ ዓለምአቀፍ አውሮጵላን ማረፊያ ደግሞ ጥብቅ ቁጥጥር እንዲደረግ ተጠየቀ። ጭንቅላቱ የደረቀውና ኪሱ ወደ በመድረቅ ጉዞ ላይ ያለው ህወሓት የገንዘብ ለውጡን ተከትሎ ከፍተኛ መደናገጥ ውስጥ እንደገባ ጎልጉል ያጠናቀረውን መረጃ ለንባብ አብቅቶ ነበር። ከሁለት ዓመት ተኩል በፊት ከምኒልክ ቤተመንግሥት የተባረረው ህወሓት መቀሌ በየሆቴሉ መሽጎ በኢትዮጵያ የሽብር ተግባራትን ሲፈጽም ቆይቷል። ይህንንም ተግባሩን ለማስፈጸም እንዲረዳው በሕገወጥ የገንዘብ ዝውውር፤ ሐሰተኛ የብር ኖቶች በማተም ተግባር፤ በኮንትሮባንድ ንግድ፤ ገንዘብ ከአገር በማሸሽ፤ ወዘተ ሕገወጥ ተግባራት … [Read more...] about ህወሓት ወደ አገር በሚገቡ መንገደኞች ገንዘብ ለማስገባት እየጣረ ነው
ኢትዮጵያ አዲስ የብር ኖቶችን ማስተዋወቋን ተከትሎ ከፍተኛ የሆነ ህገ-ወጥ የገንዘብ ዝዉዉር እየተስተዋለ እንደሚገኝ የአዲስ አበባ ፖሊስ ኮሚሽን ገልጿል፡፡ በአዲስ አበባ ከተማም የአዲስ አበባ ፖሊስ ኮሚሽን የብር ኖት ለዉጥ መደረጉን ተከትሎ ባደረገዉ የኦፕሬሽን እና የድንገተኛ ፍተሻ ስራ በርካታ ቁጥር ያለዉ ገንዘብ በቁጥጥር ስር አዉሏል፡፡ በጥቁር ገበያ ሲንቀሳቀስ የነበረ ከ5 ሚሊዮን ብር በላይ እንዲሁም በየኬላዎች በተደረገዉ ድንገተኛ ፍተሻ በህገ ወጥ መንገድ ሲንቀሳቀስ የነበረ 1.6 ሚሊዮን ብርን ጨምሮ 100 ሺህ የአሜሪካ ዶላር በድምሩ 10.6 ሚሊዮን የኢትጵያ ብር በላይ በቁጥጥር ስር ማዋሉን በኮሚሽኑ የሙስና፣ ገቢዎች እና ልዩ ልዩ ወንጀሎች ምርመራ ዳይሬክተር ኮማንደር ግርማ ተሰማ ለአዲስ ሚዲያ ኔትዎርክ ተናግረዋል፡፡ ኮሚሽኑ ህገ-ወጥ የገንዘብ ዝዉዉሩን … [Read more...] about በ3 ቀናት በአዲስ አበባ ሕገወጥ 100 ሺህ ዶላርና 6.6 ሚሊዮን ብር ተያዘ
(ዋዜማ)-የአሜሪካ መንግስት በኢትዮጵያ ያለው ድርቅ ክፉኛ ያሳሰበው ይመስላል። ጉዳዩ ይመለከታቸዋል የተባሉ ባለስልጣኖችን በአጭር ጊዜ ልዩነት እየላከ የጉዳቱን መጠን በአካል እንዲመለከቱ እና ሁኔታውን እንዲያጠኑ እያደረገ ይገኛል። ባለፈው ሳምንት ኢትዮጵያን ከጎበኙት ኮንግረስማን ማይክል ኮንዌይ ተከትሎ የአሜሪካን የልማት ተራድኦ ድርጅት (ዩኤስ ኤይድ—USAID) ምክትል ኃላፊ ወደ ኢትዮጵያ ተጉዘዋል ።
በዩኤስ ኤይድ የዲሞክራሲ፣ ግጭት እና ሰብዓዊ እርዳታ ቢሮ ረዳት አስተዳዳሪ የሆኑት ቶማስ ስታል አዲስ አበባ የገቡት ባለፈው እሁድ ሲሆን ወደ ምስራቅ ኢትዮጵያ በማምራት የተለያዩ አካባቢዎችን ሲጎበኙ ቆይተዋል። ኃላፊው የተመለከቷቸው አካባቢዎች በድርቅ በከፍተኛ ሁኔታ በመጠቃታቸው ቀዳሚ ትኩረት እንዲሰጣቸው የተደረጉ ወረዳዎችን ነው።
እንደ ዋዜማ ምንጮች ገለጻ ምክትል ኃላፊው ስታል ማክሰኞ በምስራቅ ሐረርጌ ውስጥ የምትገኘውን ሜኤሶ ወረዳ ጎብኝተዋል። በአፋር ክልል ወደሚገኙ ወረዳዎች ተጉዘው አዋሽ፣ ገዋኔ እና አሚባራን መመልከታቸውንም ይናገራሉ።
ቶማስ ስታል እ.ኤ.አ ከ2009—2012 በኢትዮጵያ የዩኤስ ኤይድ ሚሸን ዳይሬክተር ሆነው የሰሩ በመሆኑ ሀገሪቱን በቅጡ የሚያውቁ ናቸው። ከኢትዮጵያ በፊት በሱዳን እና በኬንያ በእርዳታ ሰራተኝነት ያሳለፉ መሆናቸውም የምስራቅ አፍሪካን ችግር እንዲረዱ አስችሏቸዋል።
ከመስክ ጉብኝታቸው ወደ አዲስ አበባ የተመለሱት ስታል በነገው ዕለት ከብሔራዊ አደጋ ስጋት ቅነሳ ሥራ አመራር ኮሚሽን ኮሚሽነር አቶ ምትኩ ካሳ ጋር ለመወያየት ቀጠሮ ይዘዋል። ከውውይታቸው በኋላ አሜሪካ ለድርቁ የምትሰጠውን ተጨማሪ የገንዘብ ድጋፍ በጋራ ይፋ ያደርጋሉ ተብሎ ይጠበቃል።
ኢትዮጵያ በድርቁ የተጎዱ 10.2 ሚሊዮን ዜጎቿን ለመርዳት 1.4 ቢሊዮን ዶላር እንደሚያስፈልግ ያሳወቀች ቢሆንም የመንግስትን ድጋፍ ጨምሮ እስካለፈው ወር ማግኘት የቻለችው 800 ሚሊዮን ዶላር ብቻ እንደሆነ የተባበሩት መንግስታት ድርጅት ሪፖርት ያመለክታል። ከተገኘው ዕርዳታ ውስጥ አብዛኛውን የሸፈነችው ደግሞ አሜሪካ ናት።
ቀሪውን የእርዳታ መጠን ከዓለም አቀፉ ማህብረሰብ ለማግኘት ያለመ የሰብዓዊ ዕርዳታ ቡድን ላለፉት ሁለት ሳምንታት በአውሮፓ እና አሜሪካ ሲዞር ሰንብቷል። በኦስሎ ኖርዌይ ጉብኝቱን የጀመረው ቡድኑ ወደ ጄኔቭ ስዊዘርላንድ አቅንቶ የሚመለከታቸውን ባለስልጣናት አነጋግሯል። ወደ አሜሪካ ተሻግሮም በዋሽንግተን እና ኒውዮርክ ለሚገኙ ለጋሾች የአፋጣኝ ዕርዳታ ጥያቄን አቅርቧል።
አሜሪካ ለቀረበው ጥያቄ አፋጣኝ ምላሽ ሰጥታለች። ሀገሪቱ ባለፈው ጥር ለድርቁ ተጎጂዎች የሚውል የ97 ሚሊዮን ዶላር ተጨማሪ እርዳታ የለገሰች ሲሆን በነገው ዕለት ይፋ ይደረጋል ተብሎ የሚጠበቀው የእዚህን እጥፍ እንደሚሆን ምንጮች ለዋዜማ ገልጸዋል።
Experience፡4 ዓመት በመንግስት መስርያ ቤቱ ወይም ልማት ድርጅቱ ሥራዎች ጋር ተያያዥነት ባለው ሌላ ተዛማጅ ትምህርት መስኮች የተገኘ የሥራ ልምድ ሆኖ በተቋሙ በዲስፕሊን ያልተከሰሰ፣አደንዛዥ ዕፅ፣ጫት፣ሃሽሽ፣ሲጋራ ማጤስ እንዲሁም ከመጠጥ ሱሰኝነት ነፃ መሆኑን ማረጋገጫ ያለው
ከላይ የተገለፀውን መስፈርት የምታሟሉ አመልካቾች ቦሌ ዲ.ኤች.ገዳ ታዎር ወደ ውስጥ ገባ ብሎ 150 ሜትር ወረዳ 2 ቦሌ ወጣቶች ማዕከል ፊት ለፊት በሚገኘው ህንፃ የሰው ሀብት ልምት ዳይሬክቶሬት ቢሮ ዋናውንና የማይመስ የትምህርት፣የስራ ልምድና ሌሎች ማስረጃዎች ከማመልከቻ ጋር በመያዝ በአካል ወይም በወኪል መመዝገብ ምትችሉ መሆኑን እንገልፃለን ፡፡ሴት አመልካቾች ይበረታታሉ፡፡
የኩል መኳያ ሠሌዳ በጥንታዊ ግብጽ መጀመርያ ኩልን (ለዓይን ቆብ ኮስሞቲክ) ለማዘጋጀት የጠቀመ እቃ ነበር። የኩል መኳያ ሠሌዶች የሚታወቁ በተለይ ከናርመር ዘመንና ከናርመር ጥቂት አስቀድሞ በሆነው ዘመን ብቻ ነው («ቅድመ-ሥርወ መንግስት»፣ በንጉሥ ጊንጥ ዘመን ያህል ነው) ። ከናርመር ዘመን ቀጥሎ ግን የኩል መኳያ በግብጽ በብዛት አልተሠራም ነበር።
በፊተኛው ጎን ንጉሥ ናርመር የግብጽ ነጭ ዘውድ ተጭኖ የላይኛ ግብጽ ወይም ደቡባዊ ግብጽ ንጉሥነት ምልክት ነው። ንጉሡ አንድን እስረኛ በመሮና በዱላ ሊገድል ነው። እስረኛው በጉልበቶቹ ላይ ቢሆንም ቁመቱ ከንጉሡ በአንድ ራስ በሙሉ ይቀነሳል፣ የጭንቅላቱም ቅርጽ ዘመናዊ ያልሆነው አይነት ነው። ከንጉሥ በስተጀርባ ሌላ አጭር ሰው የንጉሡ ነጠላ ጫማና ጀበና ተሸካሚ ይመስላል። በርሱም አጠገብ የአበባ ምልክት አለ። ከእስረኛው በላይ ጭልፊት ቄጠማ ላይ ማልሠልጠኑ ማለት አረመኔ ጣኦቱ ሔሩ በታችኛ ግብጽ ላይ ማሸነፉ ለማሳየት ነው። ከሁሉ በታች ሁለት የሚሸሹ አጫጭር ሰዎች ያሳያል።
በጀርባው ላይ የኩል ማዘጋጃ ሳህን በሁለት ዘንዶ-ነብር አንገቶች ይሠራል። በገመዶችም ይመራሉ። ከዚህም በላይ ንጉሡ የግብጽ ቀይ ዘውድ ተጭኖ የታችኛ ግብጽ ወይም ሰሜናዊ ግብጽ የንጉሥነት ምልክት ነው። የነጠላና ጀበና ተሸካሚ እንደገና ከኋላው ይታያል፣ የአበባም ምልክት እንደገና በራሱ አጠገብ አለ።
በሠልፉ ከንጉሡ ቀኝ ረጅም ጽጉር ያለው አጭር ሰው የጽሑፍ እቃ ይዞ፣ በአጠገቡ «ጨቲ» ወይም ጸሐፈ ትዕዛዝ ይላል። እሱም ብቻ ጺም የሌለው ነው። ይህም ለመጀመርያው ጊዜ የግብጽኛ ተናባቢ ድምጽ ምልክቶች የታዩበት ናሙና ነው። ከነርሱም በፊት አራት ሌሎች አጫጭር ሰዎች ዓላማዎች ይዘው በዓላማዎቻቸው ላይ የጊንጥ፣ «የሴት (ወገን) እንስሳ» (አዋልደጌሣ ወይም ቀበሮ)፣ እና ሁለት ጭላቶች አሉ። ይህም የዓላማዎች ትርዒት እንደ የናርመር ዱላ፣ የጊንጥ ዱላ፣ የመንደሮቹ መኳያ ሰሌዳ ይስማማል።
እስክንድር ነጋ በሕትመት ጋዜጠኝነት ለረጅም ዓመታት ሠርቷል። በሰርካለም አሳታሚ ይታተሙ የነበሩ ምንሊክ፣ አስኳል እና ሳተናው ጋዜጦችን ያዘጋጅ ነበር። ከስምንት ጊዜ በላይ ለእስር ተዳርጓል። ከስድስት በላይ ሐሳብን ከመግለፅና ከመጻፍ ነፃነት ጋር በተያያዘ ዓለም አቀፍ ሽልማቶችን ተቀብሏል። አሁን የኢትዮጲስ ጋዜጣ ባለቤት ነው። ከአዲስ አበባ የባለቤትነት ጥያቄ ጋር በተያያዘ እንቅስቃሴ የሚያደርግ የባላደራ ምክርቤትም ሰብሳቢ ነው።
ብሰንኪ ለበዳ ኮቪድ19ን ኵናትን ንክልተ ዓመታት ኣብ ወረዳ ዋጃ ኣላማጣ ተቛሪፁ ዝነበረ ከይዲ ምምሃር ምስትምሃር ምጅማሩ እቲ ወረዳ ኣፍሊጡ።ድሕሪ ሰላሳ ዓመታት ንፈለማ ግዜ ብቋንቋ ኣምሓርኛ ትምህርቲ ከምዝጀመረ ተፈሊጡ። ይኹን እምበር ክምሃሩ ካብ ዝግብኦም ተማሃሮ 10 ሚእታዊት ጥራይ ይመሃሩ ምህላዎም ተገሊጹ።
ሓላፊ ማሕበራዊ ዘፈር ግዚያዊ ምምሕዳር ዋጃ ኣላማጣ ኣቶ ሙሉጌታ ኣስማማው ምምሃር ምስትምሃር ኣብዚ ሰሙን ክቕፅል ምስተገበረ ብ ቋንቋ አደ ናይ ምምሃር ሕቶ ብዝተወሰነ ደረጃ ተመሊሱ ኣሎ ኢሎም።
ተወካሊ ሓላፊ ቤት ፅሕፈት ትምህርቲ ወረዳ ራያ ኣላማጣ ኣቶ ተካ ንጋቱ ኣብቲ ወረዳ ክምሃሩ ዝግብኦም ልዕሊ 19,000 ተማሃሮ እንተኾኑ እውን ኣብ ሓደ ካልኣይ ደረጃ ቤት ትምህርትን 14 ቀዳማይ ደረጃ ኣብያተ ትምህርቲ ይመሃሩ ዘለው 1,140 ተማሃሮ እዮም ኢሎም።
እዚ “Wushatena Media – ውሻጠና” ብዋናነት ብመደብ ፍሉይ ድሌት ዝዳለዉ ፕሮግራማት ዘመሓላልፈሉ ሚድያ እዩ። ካልኦት ውሽጣዊ ዛዕባታትና ድማ ብውሱን መልክዑ እንድህስሰሉን ንመያየጠሉን እውን እዩ። ንዘለኩም ርኢቶን እትገብሩልና ሓገዝን ድማ ካብ ልቢ ነመስግን።
ትምህርተ ሂሳብ የብዛት፣ የአደረጃጀት የለውጥና የስፋት ጥናት ተብሎ ብዙ ጊዜ የታወቃል። ሌሎችም «የቅርጽና የቁጥር» ጥናት ብለው ይጠሩታል። በፎርማሊስቲክ አይን ተጨባጭ ያልሆኑን አደረጃጀቶችን ሥነ አመክንዮንና (ሎጂክ) የሂሳብ አጻጻፎችን በመጠቀም መመርመር ተብሎ ይታወቃል። ሪአሊስቶች ደግሞ ስለነሱ ካለን ግንዛቤ ውጭ ሰለሚኖሩ እቃዮችና ጽንሶች ምርምር ይሉታል። ትምህርተ ሂሳብ በማንኛውም የሳይንስ ዘርፍ ስለሚጠቅም «የሳይንስ ቋንቋ» ወይም የኅዋ ቋንቋ ተብሎም ይጠራል።
ከዓለሙ ተበጀ - በዓለማችን የሚካሄዱ የዘር ፍጅቶችን የሚከታተለው Gnocide Watch ፕሬዚዴንት ግሪጎሪ ኤ ስታንተን የዘር ፍጅት ሊከሰት መሆኑን የሚያመላክቱ 10 ክስተቶችን/ምልክቶችን ዘርዝረዋል። እነኝህም ሲከሰቱ ልብ ማለት ጉዳዩ በቀጥታ ለሚመለከተው ህብረሰሰብም ሆነ ለዓለም አቀፉ ማኅበረሰብ በጊዜና ....
ክፍል ስድስት - ከሃማ ቱማ - እንጻፍ ካልንማ እንጻፍ ቁም ነገር ሀገርን አድኖ ዘረኛን የሚቀብር እንጻፍ እንበላቸው ለኢትዮጵያ ዘለዓለም ልጆቿ እስካለን የሚነካት የለም፡፡ ታሪክ የሀገር ቅርስ ከትውልድ ወደ ትውልድ ይተላለፋል፡፡ ዛሬ የታሪክ ላፒሶች ሊክዱት ቢነሱም ....
የሱዳን መከላከያ ሰራዊት መጋቢት 20 ቀን 2012 ዓ.ም ከንጋቱ 12 ሰዓት ጀምሮ በምዕራብ አርማጭሆ ወረዳ በኩል በመግባት ስናር በተባለ የኢትዮጵያዊያን ባለሀብቶች የእርሻ ልማት ካምፕ ዙሪያ ሰፍሯል። ይህም የሆነበት ምክንያት፣ በዛሬ ዘገባው ዓሻርቅ አል-ዓውሳት (Asharq al-Awsat) ....
የወንድማችን የተገኘ ሞገስ የቀብር ሥርዓት ሰኞ መጋቢት 28 ቀን 2012 (April 6, 2020) በሰላም ተከናውኗል። ስልክ በመደወል ላጽናናችሁንና ለቀብሩ ሥነ ሥርዓት ላደረገላችሁን እርዳታና ትብብር ከልብ የመነጨ ምስጋናችንን ይድረሳችሁ እንላለን። ቤተሰቦቹ፤ ጓዶቹና ጓደኞቹ
በጓንት ላይ እየታየ ያለው ተገቢ ያልሆነ አጠቃቀም ለኮሮና ቫይረስ ተዛማችነት ከፍተኛ አስተዋፅኦ ስለሚኖረው ጥንቃቄ አድርጉ ተብሏል - Ethiopian Intercept
By: Staff Writer Date: April 3, 2020 Categories: ጤና Tags: በጓንት ላይ እየታየ ያለው ተገቢ ያልሆነ አጠቃቀም ለኮሮና ቫይረስ ተዛማችነት ከፍተኛ አስተዋፅኦ ስለሚኖረው ጥንቃቄ አድርጉ ተብሏል
ከሞቱ ጥቂት ጊዜ ቀደም ብሎ ኢየሱስ በፊሊጶስ ቂሣርያ ሀገር ሳለ ጴጥሮስን እንዲህ አለው ‹‹አንተ ጴጥሮስ ነህ በዚህችም አለት ላይ ቤተ ክርስቲያኔን እሠራለሁ፤ የገሃነም ደጆችም አይችሏትም፡፡ የመንግሥተ ሰማያትንም መክፈቻዎች እሰትሃለሁ፡፡ በምድር የምታሰረው ሁሉ በሰማያት የታሰረ ይሆናል፤ በምድር የምትፈታው ሁሉ በሰማያት ተፈታ ይሆናል›› (ማቴ 16፡14-20)።
የጴጥሮስን አስፈላጊና ዋነኛ ሚና ለማወቅ በአዲስ ኪዳን ለ195 ጊዜ ያህል ብቻውን መጠቀሱን ማስተዋል ያስፈልጋል፡፡ ሌሎቹ ሐዋርያቶች በድምሩ 130 ጊዜ ብቻ በተለያየ ቦታ ተጠቅሰዋል፡፡ ኢየሱስ በፊሊጶስ ቂሣርያ በገባው ቃል መሠረት በቤተክርስቲያን ላይ ጴጥሮስ መሪነቱን ተረክቧል፡፡ ወደ መንግሥተ ሰማያት ከማረጉ አስቀድሞ ኢየሱስ ለጴትሮስ፣ ለቶማስ፣ ለናትናኤ፣ ለዮሐንስ፣ ለያዕቆብ እና ለሌሎች ሁለት ደቀ መዛሙርት በጥብርያዶስ ባህር አጠገብ ተገለተላቸው፡፡ እዚህ ላይ በስድስቱ ሐዋርያት ፊት ጴጥሮስ ቤተክርስቲያንን እንዲመራ ሥልጣን ተሰተው፡፡ ነገር ግን ጴጥሮስ እና ተከታዮቹ ይህንን ሥልጣናቸውን እንከ አስጨናቂ ገዢ ያለ ፍቅር ይጠቀሙበት ዘንድ አልፈለገም፡፡ ስለዚህ ይህንን ሥልጣን ለጴጥሮስ ከመሥጠቱ በፊት ጴጥሮስ ስለ ኢየሱስ ያለውን ፍቅር ሦስት ጊዜ ደጋግሞ እንዲያ ረጋግጥለት ጠይቆት ነበር፡፡ ጴጥሮስ የተጠየውን በፈጸመ ጊዜ ‹‹ግልገሎቼን መግብ፣ ጠቦቶቼን ጠብቅ፣ በጎቼን አሰማራ›› በሚሉት ቃላት የቤተ ክርስቲያን መሪነት ሥልጣን ተቀበለ፡፡ {jathumbnail off}
ስለ ጴጥሮስ የቀድሞው ሕይወት የሚታወቀው በጥቂቱ ነው፡፡ በገሊላ ሀገር ቤተሳይካ ከምትባል ከተማ አሳ በማጥመድ ሥራ ከሚተዳደር ቤተሰብ የተገኘ ነው፡፡ በሐዋርያት ሥራ ላይ የተማረ ሰው እንዳልነበረ ተጠቅሷል፤ ምናልባት በጊዜው በአይሁድ መምህራን (ረቢ) የሚሰጠውን ትምህርት አልተከታተለም ይሆናል፡፡ አማቹ በወንጌል ውስጥ ተጠቅሳ እንደምናገኛት ጴጥሮስ ባለትዳር ነበር፡፡ በቅፍርናሆም ከአባቱ እና ከወንድሙ ጋር በዓሳ ማጥመድ ተግባር ላይ ተሰማርቶ ይሠራ ነበር፡፡ ከኢየሱስ ጋር የተገናኘውም እዚያ ነበር፡፡ ‹‹ሰው አጥማጅ ትሆናለህ›› በሚል ቃልኪዳን የኢየሱስ ሐዋርያ ለመሆን ተጠራ፡፡
ጴጥሮስ ጥንታዊቷን ቤተ ክርስቲያን የመምራት ተግባሩን የጀመረው ልክ ከክርስቶስ ትንሣኤ በኋላ ነበር፡፡ በይሁዳ ምትክ የሆነውን የማትያስን ምርጫ በበላይነት የመራው እርሱ ነበር፡፡ መንፈስ ቅዱስን በተቀበለ ጊዜ አይሁዳውያንን በመስበክ በአንድ ቀን 3000 ሰዎችን ወደ ቤተ ክርስቲያን ማኅበር ጨመረ፡፡ በቤተ መቅደስ መግቢያ ላይ ተቀምጦ የነበረውን ሽባ በመፈወስ ተዓምር አደረገ፡፡ የኢየሱስ ተከታዮች መሪ እንደመሆኑ መጠን ከዮሐንስ ጋር በወኅኒ ቤት ታሰረ፡፡ ውሸት በመናገራቸው በአናንያ እና በሰጲራ ላይ ቅጣት አሳለፈባቸው፡፡ መለኮታዊ ኃይልን በገንዘብ ለመግዛት የሞከረውን ስምኦን ገሰፀው፤ በሮም ቆረኔሊዎስ በኩል የመጀመርያዎቹን ክርስቲያን በቤተክርስቲያን ተቀብሏል፡፡
የአህዛብ ሐዋርያ ቅዱስ ጳውሎስ ወደ ኢየሩሳሌም ሔጄ ጴጥሮስን ማግኘት አለብኝ በማለት ጴጥሮስ የቤተ ክርስቲያን መሪ ስለመሆኑ ዕውቅና ይሠጣል፡፡ በሔሮድስ ትዕዛዝ ቢታሰርም በመላዕክ እርዳታ አመለጠ፡፡ እንደገናም ደግሞ በኢየሩሳሌም ጉባኤ ላይ አሕዛብ መገረዝ ሳያስፈልጋቸው የቤተ ክርስቲያን አባላት መሆን እንደሚችሉ ሲያውጅ እናገኘዋለን፡፡
የቤተክርስቲያን ትውፊት እንደሚናገረው ጴጥሮስ ከኢየሩሳሌም ወደ ሮም ከሔደ በኋላ በንጉሥ ኔሮ ዘመን በሰማዕትነት እንደተሰዋ እናምናለን፡፡ ይህ የንጉሥ ኔሮ ጭፍጨፋ የተካሄደው ሮም ከተቃለጠች በኋላ በ64 ዓ.ም. ገደማ ነው፡፡ ኔሮ ራሱን ያጠፋው በ68 ዓ.ም. ነበር፡፡ ስለዚህ የቅዱስ ጴጥሮስ ሰማዕትነት የተፈጸመው ከ64-68ዓ.ም. ባሉት ዓመታት ውስጥ መሆኑ ነው፡፡
በአፈታሪክ እንደምናውቀው የንጉሥ ኔሮ ጭፍጨፋ በተፋፋመበት ጊዜ የሮም ክርስቲያኖች ጴጥሮስን ከሥፍራው አሸሽተውት ነበር፤ ጴጥሮስም ወደ ጥንታዊቷ የአፒያን (Appian) ከተማ በወረደ ጊዜ ኢየሱስ ወደ ሮም ሲወጣ በመንገድ አገኘውና ‹‹Quo Vadis Domine›› ጌታ ሆይ ወዴት ትሄዳለህ? ብሎ ጠየቀው፤ ኢየሱስም መልሶ ‹‹በጎቼን እንዲጠብቅ ያዛዝኩት እረኛ ጥሏቸው ጠፍቷልና ዳግመኛ እሰቀል ዘንድ ወደ ሮም እየሄድኩኝ ነው›› አለው፡፡ ጴጥሮስም መልእክቱ ገባውና ወደ ሮም ተመለሰ፣ ጌታ እንደነገረው በመስቀል ተሰቃይቶ ሞተ፡፡ በቫቲካን ጉብታ ላይ ታላቁ የቅዱስ ጴጥሮስ ቤተ ክርስቲያን የታነጸው በእርሱ መቃብር ላይ ነው፡፡
የቅዱስ ጴጥሮስ ተተኪ ነበር፡፡ የቤተክርስቲያን ትውፊት እንደሚያስረዳው ቅዱስ ሊኑስ ቤተ ክርስቲያንንን ከ67 ዓ.ም. እስከ 76 ዓ.ም. ድረስ የመራ ነው፡፡ ስለርሱ ምንም የሚታወቅ ነገር የለም ለማለት ይቻላል፡፡ ቅዱስ ኤሬንዮስ (Ireneus) ከፃፋቸው መፅሐፍቶች በአንዱ ውስጥ እንደጠቀሰው ቅዱስ ሊኖስ በሐዋርያው ቅዱስ ጳውሎስ ወደ ጢሞቴዎስ በተላከችው ሁለተኛይቱ መልእክት ምዕራፍ 4፡21 ላይ የተጠቀሰው የሐዋርያት ረዳት ነበር፡፡ ‹‹ኢዮቡሉስ፣ ጱዴስ፣ ሊኖስ፣ ቅላዲያና አማኞችም ሁሉ ሰላምታ ያቀርቡልሃል›› (ጢሞ 4፡21)፡፡ ቅዱስ ጳውሎስ ይህንን መልእክት የፃፈው ለሁለተኛ ጊዜ በሮም እሥር ላይ በነበረበት ጊዜ ነበር፡፡ ሊኖስ በሮም ታዋቂ እና ጥሩ ክርስቲያን እንደ ነበር በጳውሎስ ስሙ መጠቀሱ ይመሰክራል፡፡ ሊኖስም በሰማዕትነት ተሰውቷል፡፡ ንጉሥ ቬስፓስያን (Vespasian) ከ70 ዓ.ም. እስከ 79 ዓ.ም. ለነገሠበት ዘመን ይህ ተፈጽሟል፡፡ እርሱም በቫቲካን ውስጥ ከቅዱስ ጴጥሮስ መቃብር አጠገብ ተቀብሯል፡፡
ሦስተኛው ር.ሊ.ጳጳሳት ቅዱስ አናቅሌጦስ ነበር፡፡ እርሱ አስቀድሞ ከጴጥሮስ ጋር ከዚያም በኋላ ከሊኖስ ጋር አዲሲቷን ቤተ ክርስቲያን በሚመለከት ይሰራ ነበር፡፡ ሊኖስ ከሞተ በኋላ እርሱ ር.ሊ.ጳ ሆኖ ከ76 እስከ 88 ዓ.ም ካገለገለ በኋላ በዶሚሻን (Domitian) ዘመን እንደ ቀዳሚዎቹ ሁሉ በሰማዕትነት ተሰዋ፡፡
አናቅሌጦስ በ88 ዓ.ም. በቀለሜንጦስ 1ኛ ተተካ፡፡ ይህ ሰው ፍላቪዮስ ክሌመንስ በተባለ እና የንጉሥ ዶሚሻን አጎት በነበረ ሰው ቤተ ውስጥ በባርነት ይሠራ ነበር፡፡ የክሌመንስ ባለቤት ፍላቪያ ክርስቲያን የነበረች ብትሆንም በገዛ ወንድሟ ትዕዛዝ ከሮም እንድትሰደድ ተደረገች፡፡ ባለቤቷ ክሌመንስ ደግሞ ቀለሜንጦስን ከባርነቱ ነፃ ካወጣ በኋላ ስለ እምነቱ አንገቱ በሰይፍ ተቀላ፡፡ ቀለሜንጦስ የቅዱስ ጴጥሮስ ወዳጅ ነበር፡፡ ር.ሊ.ጳ. ቀለሜንጦስ 1ኛ በስፋት የሚታወቁት ለቆሮንቶስ ቤተ ክርስቲያን በፃፉት መልእክት ነው፡፡
በቆሮንቶስ ወንጌልን የሰበከው ቅዱስ ጳውሎስ ነበር፡፡ በቆሮንቶስ የሚኖሩ አያሌ ክርስቲያኖች በግል ሕይወታቸው ውስጥ ቤተ ክርስቲያን ጥያቄ የማንሳት መብት የላትም ብለው ያስቡ ነበር፡፡ እነዚህ ኃብታሞች ክርስቲያኖች የግለሰብ ግብረገባዊ ሕይወት በቤተ ክርስቲያን ሥልጣን ሥር መሆኑን አልተቀበሉም ነበር፡፡ ሴተኛ አዳሪነት በቆሮንቶስ በሠፊው ይንጸባረቅ ነበር፡፡ በተለይ በቤተመቅደስ ውስጥ ይህ አጸያፊ ተግባረፍ ይዘወተር ስለነበር የቆሮንቶስ አንዳንድ ክርስቲያኖች ር.ሊ.ጳ. ቅዱስ ቀለሜንጦስ 1ኛ በጉዳዩ ላይ ጣልቃ ገብተው እንዲያስቆሙላቸው ደብዳቤ ላኩባቸው፡፡ በዚህ ጊዜ በቆሮንቶስ አቅራቢያ በምትገኘው በኤፌሶን ሐዋርያው ቅዱስ ዮሐንስ ወንጌላዊ በሕይወት የነበረ ቢሆንም የቆሮንቶስ ክርስቲያኖች ወደ እርሱ አቤት አላሉም፡፡ ይልቁንም የቤተ ክርስቲያን ራስ የነበረው ቅዱስ ቀለሜንጦስ 1ኛ እንዲረዳቸው ጠየቁት፡፡
ቅዱስ ቀለሜንጦስ 1ኛ በ97 ዓ.ም. ሞተ፡፡ የሞተውም ንጉሥ ትራጃን (Trajan) ቆሮሴኔሱስ ወደ ምትባል በድኝ ምርት የበለጸገች ከተማ በግዞት ከወሰደው በኋላ ድንጋይ በአንገቱ ዙርያ ወደ ባህር ተወርውሮ ነው፡፡
ቅዱስ ኢቫሪስቶስ ቤተ ክርስቲያንን የመራው ከ97 ዓ.ም. እስከ 105 ዓ.ም. ነው፡፡ ሮምን በተለያዩ ቁምስናዎች በመከፋፈል ለእያንዳንዱ ቁምሥና ጳጳስ ሾሞ ነበር፡፡ ንጉሥ ትራጃን እርሱም በ105 ዓ.ም. ገደለው፡፡
ቅዱስ ኢቫሪሲቶስ ከሞተ በኋላ የሮም ቤተ ክርስቲያን ቅዱስ አሌክሳንደር 1ኛ ስድስተኛው ር.ሊ.ጳ. አድርጋ መረጠች፡፡ ለአሥር ዓመታት ቤተ ክርስቲያንን ከመራ በኋላ በ115 ዓ.ም. በሰማዕትነት አረፈ፡፡
በትውልድ የሮም ዜጋ ነበር፡፡ በቅዳሴ የምንገለገልባቸውን የተቀደሱ ጽዋዎች በሚመለከት ለኹላዊቷ ቤተ ክርስቲያን ድንጋጌ አውጥቷል፡፡ እነዚህ የተቀደሱ ጽዋዎች መያዝ የሚችሉት ካህናት ብቻ ነበሩ፡፡ እንዲሁም ‹‹ቅዱስ ቅዱስ ቅዱስ›› የሚለው የቅዳሴ ክፍል በካህናት እና በምዕመናን በመቀባበል መባል እንዳለበትም ደንግገዋል፡፡ በንጉሥ ሀርድያን (Hadrian) ዘመን በ125 ዓ.ም. በሰማዕትነት ሞተዋል፡፡
ቅዱስ ኤሬኔዎስ እንደፃፈው ቴሌስፎረስ ግሪካዊ ነበር፡፡ ለ11 ዓመታት ስለዘለቀው አመራሩ የሚታወቅ ነገር የለም፡፡ እንደ ቅዱስ ሊክስቱስ ሁሉ በንጉሥ ሀድርያን ዘመን በ136 ዓ.ም. በሰማዕትነት አረፉ፡፡
ቅዱስ ፒዮስ 1ኛ ር.ሊ.ጳ. የነበሩት ከ140 ዓ.ም. እስከ 155 ዓ.ም. ድረስ ነበር፡፡ ኢጣሊያዊ ዜግነት ነበራቸው፡፡ በ155 ዓ.ም. ንጉሥ አንቶኒዮስ በሞት ፍርድ አስገደሏቸው፡፡
አኒሴቱስ የመጣው በሮም የግዛት ሥር ከነበረው የሶርያ ክፍል ነው፡፡ በእርሷቸው ዘመን ሁለት መናፍቃን ተነስተው ነበር፤ እነርሱም ቫለንታይን (Valentine) እና ማርቺያን (Marcian) ሲሆኑ ቫለንታየን የሰው ልጅ በሦስት ደረጃ የተመደበ ነው በዚህም ቁሳዊው ሰው (Material Men)፣ ለጥፋት የተፈጠረው ሰው፣ አዕምሮ ያለው ሰው ተብሎ ይታወቃል ሲል አስተማረ፤ በእርሱ ትምህርት እነዚህ ሰዎች መዳን የሚችሉት በጌታ ምህረት ወይም በራሳቸው ሲፈጠሩ መንፈሳዊያን እና ፍጹሞች ሆነው አስቀድመው ለመንግሥተ ሰማያት የታጩ እንደሆነ ነው፡፡ የዚህ ኑፋቄ ትምህርት ተከታዮች ራሳቸውን ለመንግሥተ ሰማያት የታጩ አድርገው ይቆጥራሉ፡፡ ር.ሊ.ጳ. ከዚህ ትፈምህርት ጋር ለመዋጋት የቅዱስ ኤሬኒዮስን ዕርዳታ ጠይቀዋል፡፡
ማርሺያን በበኩሉ የአይሁዳውየን አምላክ ከክርስቲያኖች አምላክ የተለየ ነው ብሎ አስተምሯል፡፡ ኢየሱስ ክርስቶስ በብሉይ ኪዳን የተገለጠው የያህዌ ልጅ አይደለም ብሎ ተናገረ፡፡ ብዙ ተከታይ አልነበረውም፡፡ ስለዚህ ማርሺያን በሞተ ጊዜ ይህ የኑፋቄ ትምህርትም አብሮ ተቀበረ፡፡ ቅዱስ አኒስቱስ በንጉሥ ማርኩስ ኤውሬሊዮስ ዘመን በግፍ ጭፍጨፋ በሚያዝያ 7 ቀን 166 ዓ.ም. በሰማዕትነት አረፉ፡፡
በቅዱስ ጴጥሮስ መንበር ላይ የተቀመቱ 12ኛው ር.ሊ.ጳ. ናቸው፡፡ የኢጣልያ ዜግነት አላቸው፡፡ በረኃብ ወቅት በቆሮንቶስ ለሚገኙ ክርስቲያኖች ቁሣቂ ድጋፍ አድርጓል፡፡ በ175 ዓ.ም. በማርኩስ ኤውሬሊዮስ ትዕዛዝ በመገደላቸው ሰማዕትነትን ተቀብለዋል፡፡
ለ14 ዓመታት ቤተክርስቲያንን መርተዋል፡፡ ር.ሊ.ጳ. ሆኖ ሲመረጥ ዲያቆን ነበር፡፡ በዜግነቱ የግሪክ ሰው ነበር፡፡ በእርሳቸው ዘመን የሊዮን ጳጳስ የነበረው ቅዱስ ኤሬኒዎስ ወደ ሮም በመምጣት ለሞንታኑስ (MOntanus) ኑፋቄ ትምህርት ምላሽ ለመስጠት ከር.ሊ.ጳ. ፈቃድ ጠየቀ፡፡ ር.ሊ.ጳ. ለዚህ ኑፋቄ ትምህርት ምላሽ ሲሰጥ በርኅራኄ እንዲሆን ጠየቁት፡፡ ኤሌውቴሪዮስ በ189 ዓ.ም. አረፉ፡፡
ንጉሥ ኮሞዱስ (Commodus) የክርስቲያኖች ወዳጅ ነበሩ፡፡ ስለዚህም ንጉሥ ኮሞዶስ በንጉሥ ማርኩስ ኤውሬሊዮስ ዘመን በሰርዲኒያ (Sardinia) ግዛት በማዕድን ቁፋሮ ዘርፍ በባርነት ያገለገሉ የነበሩትን ክርስቲያኖች ነፃ የሚያወጣ አዋጅ እንዲያወጡ ለቅዱስ ቪክቶር ፈቃድ ሰጧቸው፡፡ በትውልዱ አፍሪካዊ ስለሆነ ብዙ ግሪክ መናገር አይችልም ነበር፡፡ በዚህ የተነሳ በእርሳቸው ዘመን በሮም ከግሪክ ቋንቋ ይልቅ የላቲን ቋንቋ ይዘወተር ነበር፡፡ የፋሲካ በዓል ቀንን በተመለከተ ተነሥቶ የነበረውን አለመግባባት ለመፍታት ችለዋል፡፡ በ199 ዓ.ም. በንጉሥ ሴፕቲሙስ ሴቨንስ እጅ ሰማዕትነትን ተቀብለው አረፉ፡፡
በወርኃ የካቲት የሚካኤል ለታትልቅ ጠብ ተነስቶ መሬት ተቆጥታቆስሎ ግራዚያኒ ሰበብ ሆናው ደሙብዙ ሰው ታረደ ተናወጸ አለሙ፡፡በየቤቱ ለቅሶ ጩኸት በየሜዳይሰማል ይታያል በዚህ በዚያ ፍዳ፡፡የሰው ልጅ እንደ ከብት ወድቆ እየታረደሶስት ለሊት ሶስት መዓልት ከተማው ነደደ፡፡ሽንትም እንደውኃ ተሸጠ በገንዘብብልህ የሆነ ሰው ይህንን ይገንዘብ፡፡ኢዮብ…
ከጠንካራው ልብሷከውስጥ ከመንፈሷውጪ ተስፈንጥሮ ከጉንጮቿ የኖረጥቁር ምልክት ከፊቷ ነበረከዛጎል ልቧ ላይከሴትነቷ ላይየማጣትን ሸማ እየፈታተለወጣትነት አልፎ እርጅና አየለይኸው ምልክቷየትላንት ጉዞዋን፣ በግልጽ የሚናገርያለፈውን ሁሉ፣ በመዳፍ የሚሰፍርከአይኖቿ በታች፣ ጥቁር ጽህፈት አለመለያ ምልክት፣ ይኸው እየመሰለማድያት አኑሮ፣ ውበቷን ሰውሮከማጣት ሀሳቧ፣ ዛጎል ልቧን ትቶካዘነው ልቧ ጋር፣…
ጭንቅላት ዓለም ነው።ዕድል ደግሞ እንደአንገት፣ስንዞር የሚታይ…ባግራሞት፣ በድንገት።ካንገት በታች ያለው…ትውልድ የሚያስቀጥል…ዕድሜ የሚባለው የመኖሪያ ዘመን፣ሕይወት ነው ይባላል…አካል አጠቃላይ አንድ ላይ ሲተመን።(ከበቃሉ ሙሉ “እኔ እና ክርስቶስ”)
ያንቺን ድምፅ ብቻ፣ ሲያቃጭል የኖረየቆለፍሺው ጆሮ፣ በምን ተሰበረ?ይኸው ብዙ ድምፆችከየትም እየመጡ፣ ይሰሙኝ ጀመረ።የዘጋሽው ልቤ!የቆለፍሽው ልቤ!የተሰባበረውእንዴት ሰው አማረው?። ። ።ልረሣሽ ነው መሠል፣ ወይ ደግሞልትመጪይሰማኝ ጀመረያውደኝ ጀመረይታየኝ ጀመረ፣ ሕይወት ካንቺ ውጪ።(በላይ በቀለ ወያ)__________________ የዕድሜ ልክ ደብዳቤይድረስ ለምወድሽ…ዓለም ያክል ሐሳብ የተሸከመ ሰው፣ዕረፍት አያገኝም…
ምፀትየዘንድሮው እግዜር የኦሪቱ አይደለም፣ጥፋት ስታጠፋ- ከገነት አውጥቶአያባርርህም፤የዘንድሮ እግዜር-ኃጢአንን ሲቆጣ፤ፓርላማ ይሰዳል-ህሊናውን ትቶ እጁንእንዲያወጣእየጠበኳት ነውእየጠበኳት ነው- በሰው ሁሉ መሃልእንደይረጋግጧት ብዬ- የኔን ውብሀመልማል፤እየጠበኳት ነው -እንዳትጠፋ ድንገትመና ሆና እንድትኖር-ሳለ እርጅና ሞት፤እየጠበኳት ነው - እንዳትጠፋ ጭራሽየኔን ገጸ ጸዳይ፤ የሕመሜን ፈዋሽእየጠበኳት ነው-ከሰው ከአራዊቱ፣እስከ ነፃነት ቀን- እስኪነጋ…
የወንድም ኡስታዝ አህመዲን ጀበልን በእስር ላይ ሕክምና መነፈጉን ከተለያዩ ምንጮች ለማረጋገጥ ችያለሁ። በእስር ላይ ያሉ ወገኖችን በሕገ መንግሥትና በዓለም አቀፍ ሕግ የተደነገገ እየተጣሰባቸው ነው። በሕግ ስር ባለው ኡስታዝ አህመዲንና በብዙ ታሳሪዎች መንግሥት የሰብአዊ መብት ጥሰት እየፈጸመባቸው ተደጋግሞ ተመልክተናል። ዛሬ አደባባይ በአህመዲን ያየነውም ይህንኑ ነው። በኡስታዝ አህመዲን ሰውነት ላይ የሚታየውን ጉዳትና መጎሳቆል ስመለከት የተሰማኝ ስሜት ደስ አይልም።
አሳሪው መንግሥት ደጋግሞ "ኡስታዝ አህመዲንና ጓደኞቹ የታሰሩት በሕግ ጥሰት ነው!" ቢልም፤ የታሰረበት በመፍትሔ አፈላላጊ ኮሚቴነቱ ብቻ እንደሆነ አምናሁ። ከታሰሩት በርካታ የመፍትሔ አፈላላጊ ኮሚቴ አባላት መካከል፤ ኡስታዝ አህመዲንን ጨምሮ ጥቂቶች ተለይተው ሲቀሩ፤ ዋና ዋና የተባሉት ተከሳሾች በነጻ ተፈትተዋል። ዛሬ ጎልማሳው ወንድም አህመዲን እንደቀሩት ወንድሞቹ እኩል ከወህኒ እንዲወጣ ባይፈቀድለት እንኳ ሕክምና የማግኘት መብቱ ሊከበርለት ይገባል እላለሁ!
በእስር ላይ ሆኖ ሕክምና አለማግኘት ቀርቶ ሕክምና እያገኙ ኑሮን መግፋት እጅግ የከፋ መከራ ስለመሆኑ ከ4 ዓመት በፊት በሳውዲ የወራት ወህኒ ሕይወቴ አውቀዋለሁ። "ከዐረብ አገራት በተሻለ መልኩ የሰብአዊ መብት ይዞታ ተከብሯል" በምትባለው ኢትዮጵያ አገራችን መሳሪያ ያላነሳ ታሳሪን ሕክምና ነፍጎ ማሰቃየትን የመሰለ የከፋ ግፍ ሲፈጸም ደጋግመን ተመልክተናል። ይህ መራራ እውነት እጅግ በጣም ያሳዝናል። ልብን በኀዘን ይሰብራል። ኡስታዝ አህመዲን ጀበል በአስቸኳይ ሕክምና ይደረግለት ዘንድ የዜጋ ድምጼን አሰማለሁ!
ወንድም ኡስታዝ አህመዲን ጀበልን ሳስታውስ ብዙ ነገሩ ትዝ ይለኛል። ኡስታዝ አህመዲን ለቆመበት ዓላማ ጽኑ ነው። የሕዝብ ከበሬታ ያሰጠው አስተምህሮት መሆኑንም ለመረዳት ብዙ ጊዜ አልፈጀብኝም። ኡስታዝ አህመዲን በሙስሊም መፍትሔ አፈላላጊ ኮሚቴ ተመርጦ በወቅቱ ለነበረው ሁከት መፍትሔ አመንጭ ከነበሩት መካከል አንዱ ነበር። ዳሩ ግን ለመፍትሔ የተወከሉት ”ወንጀለኛ” ተብለው ዘብጥያ ሲወርዱ፤ አህመዲን ክራሞቱ ወህኒ ሆነ። በእሱና በቀሩት ወንድሞች እስር አዘንን።
ኡስታዝ አህመዲን የአገሬ ሰው ለማንሳትና በአደባባይ ለመሞገት ይፈራቸው የነበሩ የሙስሊም ጉዳዮችን በሥራዎቹ እያነሳ የማይደፈር ሐሳብን የደፈረ በመሆኑ አደንቀዋለሁ። በጋዜጦችና በየአደባባዩ ሐሳብን ሲያቀርብና ሲሞግት፣ ከዚያም የታሪክ ድርሳናትን ፈታትሾ ለንባብ ሲያቀርብ ተመልክቻለሁ። አህመዲን ማኅበረሰቡ ውስጥ ይንሸራሸር የነበረውን ሐሳብ በአደባባይ ማውጣቱና መነጋገሪያ ማድረጉን አደንቃለሁ!
ኡስታዝ አህመዲን የጻፋቸውን መጻሕፍት ደጋግሜ ካነበብኳቸው ውስጥ ቀዳሚዎቹ ናቸው። "ስለ ሙስሊሙ ጉዳት ያገባኛል" ማለቱንና ሐሳቡን በነጻነት መግለጹን አከብርለታለሁ። በመጻሕፍቱ ከሰነጋቸው ሐሳቦችና ምልከታዎቻ ጋር ግን ብዙም አልስማማም። በሐሳብ ልዩነት አምናለሁ፣ የሐሳብ ልዩነት አለን ማለት ሰብአዊ መብቱ ሲጣስ ዝም እላለሁ ማለት አይደለም።
ጎልማሳው ኡስታዝ አህመዲን የሙስሊም መፍትሔ አፈላላጊ ኮሚቴ አባል ሆኖ እያለ ሲጀመር መንግሥት ሆደ ሰፊ በመሆን መፍትሔ አብሮ እንደመፈለግ ማሰሩ ምን ጠቀመ? በግፍ አስሮም ሕክምና መንፈግስ ለምን? ብዬ ደጋግሜ ራሴን ጠይቄያለሁ። አጥጋቢ መልስ ግን የለኝም። በሕግና ሥርዓት እስር ላይ ያለን ፍርደኛ ሕክምና ነፍጎ ማንገላታትና እንዲህ እንዳየነው ከሰው ተራ ማውጣት፤ ግለሰብን ብቻ ሳይሆን ዜጋን መናቅ ማለት ነው። እናም የታሳሪውን ስቃይ ስሰማ ከተናቁት ዜጎች መካከል መሆኔ ተሰምቶኛል። ለኡስታዝ አህመዲን ጀበል ሕክምና ከማድረግ በላይ በሕዝብ ውክልና በመውሰዱ ለወህኒ የተዳረገ ወጣት ነውና፤ በአስቸኳት ትፈቱት ዘንድ የዜጋ ድምፄን አሰማለሁ! ፍትሕ ለኡስታዝ አህመዲንና በግፍ ለሚሰቃዩት ታሳሪዎች!
የ22 ዓመት ወጣት ነው፡፡ ትውልድና እድገቱ በኦሮሚያ ክልል ምእራብ ሸዋ ዞን ግንደ በረት ከተማ ነው፡፡ ትምህርቱን ከስምንተኛ ክፍል አቋርጦ ሀገራችንን ነጻ እናውጣ እያለ በሚሰብከው ታደሰ ጆንሴ በሚባል ሰው አማካኝነት ለኦነግ ሰራዊትነት ተመልምሎ ጊንጪ አካባቢ ጭልሞ በምትባል ቦታ ከጥር 2012 ዓ.ም ጀምሮ ከ26 ባልደረቦቹ ጋር ስልጠና እንደወሰደ ይናገራል፡፡
ከስልጠና በኋላም ሁሉም ወደ መጡበት አካባቢ እንዲመለሱና ስልክ ሲደወልላቸው የሚፈለጉበት ቦታ ድረስ እንዲመጡ ትእዛዝ ተሰጣቸው፡፡ እንደተባለውም የሰሜን እዝ ሰራዊት ላይ ጥቃት ከመፈጸሙ አስቀድሞ ማንነቱን በማያውቀው ሰው አማካኝነት ስልክ ተደወለለት፡፡
ፈይሳ ተካ ስም ተቀየረለትና የትግል ስሙ ብሩክ ተካ ሆነ ፡፡ ምግብና ትጥቅ ተሟላላቸው፤ በወር ከስድስት ሺህ እስከ ሰባት ሺ ብር እንደሚከፈላቸውም ተነገሯቸው ወደጥቃት እንዲገባ ስምሪት ተሰጠው፡፡
ከጥቂት ቀናት በኋላ በሰሜን እዝ ሰራዊት ላይ ጥቃት እንዲፈጽሙ ትእዛዝ ተሰጥቷቸው እንደነበርና እርሱ ግን አለመሳተፉን ፈይሳ ይናራል፡፡ አመራሮች የትግሉ ዓላማ ሀገሪቱን ነጻ ለማውጣት እንደሆነ ይነግሯቸው እንደነበረር ይገልጻል፡፡
ቃል የተገባላቸውን የወር ደመወዝ ሲጠይቁ ግን መንግስት የኢኮኖሚ ምንጮችን ስለዘጋብን መክፍል አንችልም የሚል መልስ እንደተሰጣቸው ፈይሳ ይናራል፡፡ መከላከያ ሰራዊት ህግን የማስከበር ርምጃ ሲጀምር ፈይሳ እጁን በሰላማዊ መንገድ ሰጥቷል፡፡ በማያውቀው ነገር በሰዎች ተታሎ በጥፋት ዓላማ ውስጥ መሳተፉ እንደጸጸተው ፈይሳ ገልጾልናል፡፡
እንደ ፈይሳ ሁሉ በርካታ የኦነግ ታጣቂዎች ከጁንታው ጋር አብረው ተሠልፈው የነበረ ሲሆን፤ እጃቸውን ለሀገር መከላከያ ሰራዊት መስጠታቸውን በስፍራው የሚኘገው የኢትዮጵያ ፕሬስ ድርጅት ዘጋቢ አረጋግጧል።
በኢትዮጵያ ፌድራል መንግሥት እና በህወሓት መካከል የተቀሰቀሰው "ጦርነት የኢትዮጵያን ኤኮኖሚ፤ የተፈጥሮ ሐብቷን እና በየአመቱ ከአበዳሪዎች እና ለጋሾች የምታገኘውን በቢሊዮኖች የሚቆጠር...
ከአሁን በኋላ በሚመች መንገድ ለመውደድ ቃል እገባለሁ. በርስዎ አመለካከት ላይ ምንም ተጽዕኖ አያደርግም, አይቀበሉም ወይም ተቃራኒ አይደለም. እንደዚሁም ሁሉ ለእነዚህም አመለካከቶች ትኩረት መስጠትን እደግፋለሁ. ዝርዝሮቹ በመጽሐፉ ላይ የተመሠረተ , PVD Philosophy , እሱም በመጽሐፉ ላይ የተመሠረተ, ቶሞስ: አዋቂነት, ፍቅር እና ትብብር . የሚከተለው ቪድዮ የፍቅር ቃልህን ለመግለፅ ይረዳል.
ጉዳዩ በህወሓት ዘንድ መጠነኛ መከፋፈል ፈጥሯል “ኃይለማርያም ደሳለኝ የመስዋዕት በግ?” ሲሉ የመረጃው ሰዎች አዲሱን ዜና ይጀምራሉ። የጎልጉል ታማኝ መረጃ አቅራቢዎች በኦሮሚያ ከአሁን በኋላ የትግራይ ሕዝብ ነጻ አውጪ ኃይል - ህወሓት ዕድል ፈንታ እንደሌለው ማመኑን ይጠቁማሉ። የኦሮሞ ጥያቄ የወንበር መሆኑን ህወሃት እንዳመነና ይህንኑ እምነቱን ተግባራዊ ለማድረግ መነሳቱን ለ“ወዳጆቹ”፣ ጌቶቹና አሳዳሪዎቹ ማሳወቁንም ይጠቁማሉ። በሌላ ወገን ደግሞ ይኸው ሁኔታ በህወሓት ውስጥ መጠነኛ መከፋፈልን እንደፈጠረ ይነገራል። እንደዜናው ሰዎች ከሆነ ህወሓት “የወለደውን፣ ያሳደገውንና፣ የሾመውን” ካድሬ ኢትዮጵያን እንዲመራ አጭቶታል። መረጃው ጎልጉል ካነጋገራቸው የተለያዩ ወገኖች በአሉታዊና በአዎንታዊ መልኩ አስተያየት ቢሰጥበትም ለማ መገርሳ የኢትዮጵያ ጠቅላይ ሚኒስትር እንዲሆንና የኦሮሞ … [Read more...] about ህወሓት የኦህዴድን የበላይነት በመቀበል ኦሮሞ ጠ/ሚኒስትር ሊሾም ነው
ህወሃት የአማራው ሕዝብ ላይ ያለው አቋም ከፋሺሽት ጣልያን የተወሰደ ውርስ ነው። በበላይ ዘለቀ ይመራ የነበረው ጦር ጣልያንን እስከፍጻሜው ተፋልሞ ባዋረደበት ግዜ - የጣልያኑ ጀነራል ደቦኖ የተናገረው በታሪክ መዛግብት ላይ ተቀምጧል። “ደጋግሜ ተናግሬ ነበር። አማራና ኦርቶዶክ ቤተ ክርስትያን ካልጠፉ ሰላም ልናገኝ አንችልም። “ አቦይ ስብሃት እና አባይ ጸሃዬም ይህንኑ የደቦኖ አነጋገር በተደጋጋሚ ሲሉት ተደምጠዋል። የዛሬ 40 ዓመት የወጣው የህወሀት ማኒፌስቶም በገፅ 15 እና 16 ላይ “ጨቋኟ አማራ ህብረተሰብአዊ እረፍትና ሰላም አታገኝም” ብሎናል። ይህ ፕሮግራም በወረቀት ላይ ብቻ ሰፍሮ አልቀረም። በተግባርም እያሳዩን ነው። በማጂ፤ ጉራ ፈርዳ ወረዳ ሠፋሪ አርሶ አደሮች በአካባቢው ባለሥልጣናት ተገድደው ቀያቸውን ለቅቀው ወጥተዋል፤ በቤኒሻንጉል፣ በጋምቤላ በአስር ሺ የሚቆጠሩ … [Read more...] about አማሮችን በገጀራ! ህወሃት በኢሉባቦር እየሰራ ነው
በኤሊ አባ ቦራ (ኤሊባቡር) ዞን ደጋና ጮራ ወረዳዎች የዐማራ ተወላጆች ተለይተው እየተጠቁ እንደሆኑ የተጎጅ ቤተሰቦች ትናንት ጥቅምት 11 ቀን 2010 ዓ.ም. በስልክ አረጋግጠዋል፡፡ መንግሥትን በመቃወም የተጀመረው የተቃውሞ ሰልፍ ዐማሮችን በጅምላ መግደልና ቤትና ንብረታቸውን ወደ ማውደም መዞሩን የሚግልጹት ተጎጂዎች ትናንት ብቻ በአንድ ቀን ከ10 በላይ ሰዎች በገጀራ ተጨፍጭፈው ተገድለዋል፡፡ የዐማራ ተወላጆች ቤትና ንብረት እየወደ እንደሆነ የሚናገሩት በተለይ በደጋ ወረዳ ጎሮ፣ ሰፌና ደፎ ቀበሌዎች የዐማራ ቤትና ንብረት ሙሉ በሙሉ ወድሟል፤ በዐሥር ሺህዎች የሚቆጠሩ ዐማሮችም በጫካ ተዘርተው እንደሚገኙ ገልጸውልናል፡፡ የኦሮሚያ ፖሊስ ዩኒፎርም የለበሱ ሰዎች የግድያው ዋና ተሰላፊ እንደነበሩም አክለው ገልጸዋል፡፡ ለጊዜው በጎሮ ቀበሌ የተገደሉ 6 ያክል ሰዎች ስም ዝርዝር የደረሰን … [Read more...] about በኤሊባቡር ከ20 በላይ ዐማሮች በአንድ ቀን ብቻ በገጀራ ተጨፍጭፈው ተገድለዋል
ህዝባዊ ወያኔ ሓርነት ትግራይ /ህወሓት/ የተነሳበትን ዓላማ ለማሳካት የማይፈነቅለው ድንጋይ የለም የሚለው አስተያየት አሁን አሁን አከራካሪ ሊሆን አይችልም። በብዥታ ውስጥ የነበሩት እንኳን አሁን “ምን እየሆነ ነው” በሚል ራሳቸውን እየጠየቁ ያለአስረጂ ምላሹን እያገኙ ህወሓትን በጥርጣሬ የሚያዩበትን መነጽር አውልቀዋል። ይህ እንግዲህ በውጪውም ዓለም ጭምር እየሆነ ነው። በአስገንጣይነትና በተገንጣይነት ሲርመጠመጥ የነበረው ህወሓት ባላሰበው መልኩ፣ በህልሙም አስቦት የማያውቀውን፤ የአገር መሪነት ያስረከቡት “ቀጣሪዎች” ሳይቀሩ አሁን አሁን ፊት ለፊት “አናምንህም” ባይሉትም፣ ዙሪያውን እየዞሩትና እያዞሩበት ይገኛል። ብዙ ምልክቶች አሉ። አንደበታቸውን የከፈቱና “ዋ” የሚሉም እየተነሱ ነው። ከየአቅጣጫው የሚነሳውን ይህ ከላይ ጨምቀን ያቀረብነውን ጉዳይ የሚያጠናክር መረጃ ጎልጉል … [Read more...] about “ሁሉንም ፈንቅል HR 128ን አምክን” – በሶማሊያ ዕልቂት የህወሓት ሥውር እጅ?
በአምስተርዳም ከተማ የተካሄደው አመታዊው የቦርድ አባላት ስብሰባ ጥያቄውን ይመልሳል ካለፈው ኦገስት ወር ጀምሮ እጅግ ተጋንኖ ሲወራ የነበረ ጉዳይ ነው። ፌዴሬሽኑ ሮም ላይ ተዘርፏል። ይህንን "ዝርፍያ" ልዩ ያደረገው በቅንብር እና በጥናት የተሰራ ነው የሚሉት ጥቂት አልነበሩም። ከውጭ የሚወራው እና የሚጻፈው ነገር ብዙ ነው። ፌዴሬሽኑ እንዴት እና ለምን ተዘረፈ? የሚለው ጥያቄ ግን ምላሹ ከመላ ምት ያላለፈ አልነበረም። ቅዳሜ፣ 14 ኦክቶበር 2017 በአምስተርዳም ከተማ የተካሄደው አመታዊው የቦርድ አባላት ስብሰባ ይህንን እንቆቅልሽ የፈታው ይመስላል። በእለቱ ከሳሽ እና ተከሳሽ በተገኙበት፤ ጉዳዩን በግልጽ ለመወያየት ተችሎ ነበር። ካሜራችን ሂደቱን በድምጽና ምስል ይዞታል። (ቪድዮውን ይመልከቱ Part 1) የኢትዮጵያውያን ስፖርት እና ባህል ፌዴሬሽን በአውሮፓ (ኢ.ስ.ካ.ፌ) … [Read more...] about የኢትዮጵያውያን ስፖርት ፌዴሬሽን በአውሮፓ፣ ሮም ላይ ተዘርፏል?
በቅርቡ "የትምህርት ሚኒስቴር" 400 ተማሪዎች በፈተና ቅጾች ላይ ኢትዮጵያውያን አይደለንም ብለው ሞሉ የሚል መረጃ አወጣ ሲባል ሰምቼ ቆሽቴ አርሮ ነበር። የተናደድኩበት ምክንያት የመንግስት የ26 አመት የጸረ-ኢትዮጵያዊነት ፖሊሲ አፈጻጸም ይህን የመሰለ ውጤት እንዴት ሊያመጣ ቻለ በሚል ሳይሆን እንዴት ዛሬ ስርአቱ በሞት አፋፍ ላይ ቆሞ እንኳን የሩብ አመት ድካሙ ከንቱ መሆኑን አይገባውም ብዬ ነበር። እንጂ ኢትዮጵያን የማትመስል ኢትዮጵያን ለመፍጠር ሌት ተቀን ያለመታከት ሲዘራ የኖረው የጎሳ መርዝ 400 የተበላሹ እጽዋትን አበቀለ ቢሉኝ እንኳን ጉዳታችን ከዚህ በላይ አልሆነ ብዬ በእፎይታ እተነፍስ ይሆናል እንጂ ብዙም አላዝንም። መንግስት ግን ላመታት ስራው ከንቱነት ዋቢ የሆነውን መረጃ ዛሬም ሳያፍር እንደመልካም ዜና ማወጁ ያስገረመኝ መሆኑን ግን መሸሸግ አልችልም። የዛሬ ርእሴ ግን … [Read more...] about የታሪክ እርማት በየገፁ
«ባልበላው፣ ጭሬ አፈሰዋለሁ!» ይህ አባባል እኔ ካልተጠቀምኩበት፣ ሌሎች እንዳይጠቀሙበት አደረገዋለሁ፤ ለእኔ ካልሆነ፣ ለማንም እንዲሆን አልሻም፤ የእኔ መገልገያ ካልሆነ፣ ሌሎች ሊገለገሉበት እንዳይችሉ አበላሸዋለሁ፣አፈርሰዋለሁ፣ብለው ለሚያስቡ የጥፋት ሰዎች ዕይታ፣ በዶሮዋ ተመስሎ የተነገረ የብልሆች ዕውነት የማስጨበጫ ዘዴ ነው። አዎ ! ይህን አባባል በሌላ አባባልም አበው ይገልጹታል። «እኔ ከሞትኩ ሰርዶ አይብቀል» ሲሉ። እነዚህ አባባሎች እኔ ወይም እኛ ካልተጠቀምንበት፣ ለእኛ ካልሆነ ሌሎች ሊጠቀሙበት አይገባም ብለው የሚያስቡ ሰዎች የሕይዎት መርሕር እንደሆነ አባባሎቹ ያስረዳሉ። የትግሬ-ወያኔ አስተሳሰብና አጠቃላይ ዓላማ በነዚህ አባባሎች የተቃኘ ነው። የወያኔው ዘር የማይመራት ኢትዮጵያ መኖር የለባትም፣ እኛ ያልነው ካልሆነ፣ኢትዮጵያ መበታተን አለባት ብለው በማመን፣ ባለፉት ፳፯ … [Read more...] about «ባልበላው ጭሬ አፈሰዋለሁ!»
በጣና ላይ የተከሰተውን አረም ለመግታት ወደ ጣና ያቀኑት የኦሮሞ ወጣቶች ጎንደርን እንዲጎበኙ ተደርገዋል። አርብ ለት የጎንደርን ታሪካዊ ቦታዎችና የፋሲል ቤተመንግሥትን ጎብኝተዋል። (ፎቶ ምንጭ: Agaz Shemsu Bireda፤ Girma Gutema፤ Addisgazetta) … [Read more...] about የ“ጣና ኬኛ” ዘማቾች ያገራችውን ታሪካዊ ቦታዎች ጎበኙ
በደባርቅ ወረዳ በተደረገ የቁንጅና ውድድር የደብር ቀበሌ ነዋሪ የሆነችው ወ/ሪት አልማዝ ተስፋ ማርያም "ወይዘሪት ስሜን" በመሆን አሸንፋለች። (ምንጭ: Addisgazetta) … [Read more...] about “ወይዘሪት ስሜን” የደባርቅ ቆንጆ
ከአንዳንድ ልዩ ሁኔታዎች በስተቀር, አመልካቾች ከግብር ነፃ, ለትርፍ ያልተቋቋሙ ድርጅቶች በጥቅም ላይ መዋል እንዲቻል በአገር ውስጥ ገቢ ድርጅት መመደብ አለባቸው. ለ E ቅድ, ለ E ርዳታ E ና ለፕሮጀክት የገንዘብ E ርዳታ E ንሰጣለን. እባክዎን የመዋለ ሕጻናት ዋነኛ የስነ-ምድራዊ ትኩረት ትኩረት በሚሰጥበት ጊዜ ለአርትስ, ለትምህርት, ለ Minnesota Initiative Funds, እና ለክልል እና ለማህበረሰቦች ፕሮግራሞች ነው.
ከተለያየዎቻችን ጋር እራሱን በማስተዋወቅ ይጀምሩ ፕሮግራሞች እና የተወሰኑ ስትራተጂዎቻቸው እና የፈቃድ መስፈርትዎ. እባክዎ አንዳንድ ፕሮግራሞች ግብዣ ብቻ ናቸው.
በመመሪያው ውስጥ ከተስማሙ በ (612) 333-4220 በርስዎ የገንዘብ ሥፍራ ውስጥ ከፕሮግራም ዳይሬክተር ወይም የፕሮግራም ኦፊሰር ጋር ለመነጋገር ይደውሉልን. ፋውንዴሽን ገንዘብ ማሰባሰብ ይችላል ብሎ ከወሰነ, የማክኬንነስ ፕሮግራም ሰራተኛ ከወሰነ መመሪያን ለማቅረብ መመሪያዎችን እናቀርባለን.
የመስመር ላይ ትግበራ ስርዓት በየአምስት ዓመቱ የሚከፈል ከሁለት ሳምንታት በፊት ብቻ ነው. በ "እንዴት እንዴት ማመልከት እንደሚቻል" የሚለውን ገጽ ይመልከቱ ፕሮግራም አካባቢ ለዝርዝር መረጃዎች የግብአት መርሃግብሮች በፕሮግራሞች መካከል ይለያያሉ.